Статистика қўмитаси orginfo.uz сайти асосчиси устидан ИИВга шикоят киритди\n15:37 / 17.12.2021\nКорхона ва ташкилотлар тўғрисида очиқ маълумотлар жойланадиган сайт эгасига маъмурий иш очилган. Статистика қўмитаси очиқ манбалардан бошқалар фойдаланишига нега йўл бермоқчи эмас?\nЮридик шахсларнинг электрон реестрини юритувчи Orginfo.uz сайти асосчисига нисбатан ички ишлар органи томонидан маъмурий иш очилди.\nИш очилишига Давлат статистика қўмитаси киритган ариза сабаб бўлган.\nСайтни дастурчи Бобурмирзо Ҳамроқулов 2021 йил январь ойи бошида очган. Унинг Kun.uz'га айтишича, бу платформа Статистика қўмитаси расмий сайтига жойланган корхона ва ташкилотлар тўғрисидаги очиқ маълумотлар асосида яратилган.\n“Статистика қўмитаси сайтида STIR рақами ёрдамида Ўзбекистонда рўйхатдан ўтган корхона ва ташкилотлар ҳақида маълумотлар олиш мумкин. Буларнинг ҳаммаси – очиқ маълумотлар. Мен шу маълумотларнинг (STIR рақамларини) барчасини кўчириб олиб, уларни корхона раҳбари исм-шарифи, юридик шахс номи, таъсисчилари бўйича ҳам қидириш имконини берувчи қулай сайт яратдим.\nБуни қилишдан мен ҳеч қандай моддий манфаат кўзламаганман ёки бирор ёмон мақсадим ҳам йўқ. Эътибор қилсангиз, сайт аноним очилган эмас, балки .uz доменига жойлаштирилган. Агар ёмон ниятим бўлганида, ўз шахсимни яшириш учун уни .org ёки .info каби хорижий серверларга ҳам жойлашим мумкин эди. Шунингдек, платформада реклама ҳам йўқ.\nМен сайтни ишга туширган вақтимда IT соҳасида магистратурада таълим олардим. Бу сайтни яратишимдан мақсад – кейинчалик йирик компаниялар, иш берувчиларга кўрсатишим учун портфолиода ўзим яратган турли дастурий маҳсулотларни жамлаб бораман.\nҚўмита сайтида эса корхоналар ҳақида маълумот қидириш унчалик қулай эмас – бунинг учун сиз ўша корхонанинг СТИР рақамини билишингиз керак”, – дейди Бобурмирзо Ҳамроқулов.\nДастурчининг айтишича, август ойида Ички ишлар вазирлиги Киберхавфсизлик маркази уни чақириб, Давлат статистика қўмитаси унинг устидан арз қилганини маълум қилган.\nҚўмита даъвосига кўра, orginfo.uz сайтида Давлат статистика қўмитаси манба сифатида кўрсатилиб, келтирилган маълумотлар баъзида расмий манбага мувофиқ келмай қолган. Чунки Ўзбекистондаги юридик шахслар ва корхоналарга доир маълумотлар тинимсиз ўзгариб туради.\nШундан сўнг дастурчи ўзи яратган сайтдаги маълумотлар ҳар 10 кунда Статқўм маълумотларига асосан янгиланиб туришини таъминлаган ҳамда stat.uz'даги расмий базадан бир неча кун кечроқ юриши ҳақида огоҳлантириш ёзиб қўйган.\nИИВ Киберхавфсизлик марказидаги суҳбатдан 3 ой вақт ўтиб, жорий йил 17 ноябрь куни Бобурмирзо Ҳамроқулов ўзи яшайдиган Андижон вилояти Асака тумани ИИБга чақирилган. ИИБ ходимлари унга нисбатан вазирликдан келган хат асосида Маъмурий жавобгарлик тўғрисидаги кодекснинг 202-2 моддаси билан маъмурий иш очилганини ҳамда иш судга оширилишини билдирган.\nKun.uz билан гаплашган Давлат статистика қўмитаси Ахборот хавфсизлиги бошқармаси бошлиғи Шаҳбоз Жонодилов қўмита маълумотлари барча учун очиқлигини, ҳамма ундан бемалол фойдаланиши мумкинлигини таъкидлади. Лекин қўмита билан orginfo.uz сайтига маълумотларни олиб жойлаш бўйича келишув бўлмаганини қўшимча қилди.\n“Давлат статистика қўмитасидаги маълумотларни orginfo.uz сайтига олиб жойлаш бўйича ҳеч қандай шартнома ҳам, келишув ҳам бўлмаган. Билмадим, бу дастурчи маълумотларни қаердан олган. Бизники бўлмаган маълумот учун бизни манба сифатида кўрсатган. Натижада маълумот қидирганда икки хил нарса чиқса, инвесторлар ва бошқаларда ишончсизлик пайдо бўлишни бошлаган ва бизга сўровлар келган.\nБиз ҳар бир сўровчига алоҳида жавоб бериб ўтирмаймиз-ку. Шунинг учун “Ўзкомназорат”га қўмита номидан маълумот тарқатаётган шахсни аниқлаб, чора кўриш учун ҳуқуқни муҳофаза қилувчи органларга юбориш юзасидан хат чиқардик.\nБиз бу сайтнинг ишлашига қарши эмасмиз, лекин қўмита билан келишмасдан уни манба сифатида кўрсатилиши ва ёлғон маълумот тарқатилишига қаршимиз”, – деди Давлат статистика қўмитаси масъул ходими Шаҳбоз Жонодилов.\nДавлат статистика қўмитаси биноси\nҚўмита вакили stat.uz'даги реестр orginfo.uz сайтидаги каби фойдаланишга қулайлаштирилиши борасидаги саволимизга:\n“Бу борада техник ходимларимиз ва дастурчиларимиз ишлаяпти. Бизда ҳам шундай қулайликлар бўлиши кутилмоқда, лекин қачон ишга тушиши маълум эмас”, – дея жавоб берди.\nАндижон вилояти ИИБ ахборот хизмати бошлиғи Шерзодбек Нуриддинов Kun.uz сўровига жавобан фуқаро Бобурмирзо Ҳамроқуловга нисбатан ИИВ Тезкор ҳамкорлик бошқармасининг 2021 йил 17 июндаги хатига асосан маъмурий баённома расмийлаштирилганини маълум қилди.\n“Фуқаро томонидан 2021 йилнинг январь ойида orginfo.uz номли сайт яратиб, ушбу веб-сайт томонидан манба сифатида Давлат статистика қўмитасини кўрсатган ҳолда, юридик шахслар тўғрисидаги маълумотларни ўз веб-сайтида эски, бугунги кун ҳақиқатига тўғри келмайдиган маълумотларни тарқатгани аниқланган.\nБундан ташқари, фуқаро Б.Хамроқулов ўзининг orginfo.uz веб-сайти ва қўмита ўртасида ҳеч қандай шартнома ёки келишувнинг мавжуд эмаслиги, бунинг натижасида жамиятда фуқаролар ҳамда хорижий инвесторлар томонидан расмий статистик маълумотларга нисбатан турли хил тушунмовчилик ҳамда фикрларнинг келиб чиқишига сабаб бўлган”, – дейилади вилоят ИИББ берган расмий изоҳда.\nШунингдек ҳолат юзасидан дастурчига нисбатан Асака тумани ИИБ томонидан МЖтКнинг 202-2-моддаси бўйича маъмурий баённома расмийлаштирилди ҳамда суд муҳокамаси бўлиши кутилмоқда. ИИББ расмийси суд қачон бўлиши маълум эмаслигини билдирди.\nБир томондан Давлат статистика қўмитасининг келтирган важлари қанчалик ўринли экани ҳам савол остида. Катта очиқ маълумотлар базасига эгалик қилувчи қўмита нега маълумотлар базасидан фойдаланишни қулай қилиб қўймаган? Балки шунда масъуллар айтмоқчи “ишончсизлик билдираётган инвесторлар” маълумотни orginfo.uz'дан эмас, балки расмий сайтдан олган бўлармиди?\nБундан ташқари, сўнгги вақтларда мустақил ОАВ ва блогерлар платформада келтирилган очиқ маълумотлардан фойдаланган ҳолда ҳокимият тизимидаги манфаатлар тўқнашувига йўл қўяётган амалдорлар ва уларнинг яқинларига доир кўплаб маълумотларни жамоатчиликка очиқлаб келмоқда. Балки шундай очиқлик кимларгадир ёқмаётгандир, эҳтимол.\nМаълумот учун айтиш жоизки, Маъмурий жавобгарлик тўғрисидаги кодексга 202-2-модда (Ёлғон ахборот тарқатиш) киритилганига унча кўп бўлгани йўқ.\nУшбу моддада ҳар қанақанги ёлғон ахборот эмас, айнан “шахснинг қадр-қиммати камситилишига ёки унинг обрўсизлантирилишига олиб келадиган” ёлғон ахборотни тарқатиш ҳақида гап боради.\nДавлат органининг расмий сайтидаги очиқ маълумотларни ўзи яратган сайтда жойлаб бораётгани, боз устига унда бирор кимнинг қадр-қиммати камситилиши ёки обрўсизлантирилишига олиб келадиган маълумотлар сақланмаслиги қўмитанинг даъвоси ва ички ишлар органининг бу хатти-ҳаракатларини шубҳа остида қолдиради.\nKun.uz суҳбатлашган бир неча ҳуқуқшунос воқеаларнинг бу тарзда тус олганига муносабат билдираркан, Статистика қўмитаси нари борса муаллифлик ҳуқуқига даъво қила олиши мумкинлиги, ИИБнинг фуқарога қўяётган айблови нотўғри эканини айтди.\nKun.uz воқеалар ривожини, хусусан дастурчи устидан суд жараёнини ёритиб боради.


Флейка ишлаб чиқариш линияси - UZCHINATRADE.COM\nТухум углеводларга бой ва кўплаб таомларнинг энг муҳим компоненти ҳисобаланадиган маҳсулотдир. Бироқ бир қатор ижобий хусусиятларга эга бўлишига қарамай тухумнинг пўстлоғи нозик бўлгани учун уни осонлик билан синдириб қўйиш ҳеч гап эмас. Тухумни истеъмолчига етказиш учун корхоналар прессланган қоғоздан фойдаланадилар. Ушбу қоғозни замонавий ускуналар ёрдамида тайёрлаб, мўмайгина даромадни қўлга киритиш мумкин. Арзон хом ашё ва ишлаб чиқариш линиясининг ҳамёнбоп нархи орзуларингизни амалга ошишига ёрдам беради.\nФлейка тайёрлаш линияси 2 та бўлимдан ташқил топади:\n— макулатурани қайта ишлаш сектори;\n— маҳсулотга шакл бериш ва қуритиш сектори.\nИшлаб чиқариш линияси эса 7 та йирик конструкцион тизимлардан иборат:\n1.\tИшқалаш тизими;\n2.\tШакл бериш тизими;\n3.\tШакл бериш машинасининг ёрдамчи ускунаси;\n4.\tҚуритгич (сушильная камера);\n5.\tИссиқ ҳолда штамплаш машинаси;\n6.\tИссиқлик ускунаси.\nИшлаб чиқариш қуввати: соатига 1000 та қадоқ (битта қадоқда 30 тухум);\nҚувват 380 вольт, 50 HZ, 75 Квт;\nЗарур ходимлар сони: 4 нафар/сменали иш;\nЖойлаштириш учун зарур майдон: 30м (уз.) x15м (эни)x3.5м (бал);\nОнлайн сўров Флейка ишлаб чиқариш линияси


Кўз ўнгимда муслима бўлган насроний » Ўзбекистон янгиликлари – Zamin.uz\nПешин намозини “Минор” жомеъ масжидида ўқидим. Сўнг қўлини олиб кетиш ниятида (имом-ноиб) Фахриддин қорининг хонасига кирдим. У ерда бир йигит ва Европа миллатига мансуб бир насроний аёл ўтирибди. Исломни қабул қилмоқчи бўлиб келган экан. Кўз ўнгимда шаҳодат келтирди. Бунга гувоҳ бўлдим…\nИсломнинг Ҳақ дин эканлиги, Исо алайҳиссалом Худо эмаслиги, балки Аллоҳ таолонинг пайғамбари эканини, Аллоҳ таолонинг ягоналигига даъват қилганини “Инжил”ларидан келтириб бердим. Хуллас, шундай хурсандчилик. Улар чиқиб кетгач, қори акадан бундайлар кўпми, деб сўрадим. Ҳа, бундай ҳолатлар кўп, деди ва бугун кар ва сақовлар жамиятидан 100 га яқин одам келгани ва уларнинг ичида жуда кўп насроний бўлиб кетган ўзбеклар борлиги ва уларнинг 20 нафари шаҳодат келтириб Исломни қабул қилгани ҳақида айтиб берди… Алҳамдулиллаҳ…\nОлдинги даврларда, яъни Исломдан қўрқитиш, Исломдан чўчитиш, узоқлаштириш бўлиб турган вақтида жуда кўп динга қизиққанлар Ислом ўрнига насронийлик ёки бошқа ботил динларни қабул қилаётгани ҳам рост эди. Мана энди вазият ўзгариб, ҳамма асл дин, ҳақ дин бўлмиш Исломга талпинмоқда. Ислом деб айтмоқда. Тўп-тўп бўлиб Исломга кирмоқда.\nАллоҳ таолога чекcиз ҳамду санолар бўлсин.\nСубҳаналлоҳи ва биҳамдиҳи.\nБош саҳифа » Жамият » Кўз ўнгимда муслима бўлган насроний


1-3 март кунлари Ўзэкспомарказда «Қурилиш — UzBuild 2017», «Мебель, ишлаб чиқариш технологиялари, интерьер ва дизайн – MebelExpo Uzbekistan 2017», «AquaTherm Tashkent 2017» ва «Қурилиш техникаси\n1-3 март кунлари Ўзэкспомарказда «Қурилиш — UzBuild 2017», «Мебель, ишлаб чиқариш технологиялари, интерьер ва дизайн – MebelExpo Uzbekistan 2017», «AquaTherm Tashkent 2017» ва «Қурилиш техникаси в\nПрофессионалларнинг фикрига кўра, UzBuild инвестициялар, лойиҳалаштириш, савдо ва қурилиш соҳалари орасида муҳим боғловчи бўғин вазифасини бажаради. Компанияларнинг кўпчилиги учун кўргазма музокаралар ўтказиш, битимлар тузиш ва ўз ютуқларини намойиш этиш майдончасига айланган.\n2017 йилнинг 1-3 март кунлари Тошкентда «Мебель, ишлаб чиқариш технологиялари, интерьер ва дизайн – MebelExpo Uzbekistan 2017» 14-Ўзбекистон халқаро кўргазмаси ўтказилади.\n«MebelExpo Uzbekistan 2017» мебель корхоналарининг маҳсулотини намойиш этиш, мебелни лойиҳалаш ва тайёрлаш соҳасидаги прогрессив тажриба, “ноу-хау” билан ўзаро алмашиш, бизнесни профессионал тарзда ташкил этиш, янги ишбилармонлик алоқаларини ўрнатиш ва ташқи иқтисодий шартномаларни тузиш, бозор шароитлари ва Марказий Осиё бозорида ишлаб чиқариладиган ва сотиладиган маҳсулотнинг рақобатбардошлигини таҳлил қилиш учун оптимал шароитларни яратади.\nЎзбекистоннинг мебель ва ёғочга ишлов бериш саноати республикадаги энг тез ривожланаётган тармоқларидан бири ҳисобланади. Агар 5-8 йил олдин мамлакат ички бозорининг 65-70% хорижий ишлаб чиқарувчиларнинг маҳсулотидан ташкил топган бўлса, ҳозир бозорнинг 90% юқори сифатли маҳаллий маҳсулот билан қондирилмоқда.\nБугунги кунда республикада мебель ишлаб чиқариш ва уни йиғиш бўйича 1100 дан ортиқ корхона фаолият кўрсатмоқда, улардан 500 таси Тошкентда ташкил этилган.\n«MebelExpo Uzbekistan» халқаро кўргазмаси мебель ва қурилиш бозорларининг асосий иштирокчилари билан учрашиш имконини тақдим этади, маҳаллий ишлаб чиқарувчиларга мебель ва унинг компонентларини ишлаб чиқариш соҳасидаги энг янги ишланмалар билан танишишга ҳамда уларни мамлакатни тарк этмасдан харид қилишга ёрдам беради. Кўргазманинг хорижий иштирокчилари эса кўргазма доирасида маҳаллий вакил (агент)ни топиши ва ўз маҳсулотини сотиш бўйича шартнома тузиши мумкин.\n2017 йил 1-3 март кунлари «Ўзэкспомарказ» МКМда «Иситиш, вентиляция, кондиционерлаш, сув таъминоти, сантехника, бассейнлар, атроф-муҳитни муҳофаза қилиш технологиялари ва тикланадиган энергия манбалари» 6-Тошкент халқаро кўргазмаси бўлиб ўтади.\nAqua-Therm Tashkent кўргазмаси иситиш, вентиляция, кондиционерлаш, сув узатиш тизимлари, санитария-техника эҳтиёжлари, бассейнларни жиҳозлаш технологиялари, атроф-муҳит муҳофазаси, Ўзбекистон ҳудудида тикланувчи энергия манбалари саноатидаги биринчи катта ҳодисага айланади.\nITE кўргазмалари ҳар сафар ушбу индустриянинг энг сўнгги ютуқларини намойиш этувчи улкан майдонга айланади. Жорий йил ҳам бундан мустасно эмас. У Aqua-Therm Tashkent кўргазмасининг дебют йили сифатида эсда қолади. Aqua-Therm Tashkent дебют кўргазмаси UzBuild қурилиш кўргазмаси доирасида ўтказилади.\nИситиш ускуналари, вентиляция ва сув узатиш тизимларини ишлаб чиқариш ва сотиш соҳаси жуда тез ривожланмоқда. Баъзида юқори даражадаги рақобат ва жадал ўзгаришлар инқилобий технологияларнинг пайдо бўлишига олиб келади. Кўргазма ташкилотчилари профессионал мақсадли аудиторияни жалб этиш бўйича комплекс дастурни ишлаб чиқди, бу бозор иштирокчилари, яъни ишлабч иқарувчилар, етказиб берувчилар, чакана савдо, якуний истеъмолчилар ўртасидаги мулоқотни максимал даражада самарали қилади.\nБугунги кунда Aqua-Therm Tashkent кўргазмаси ҳар йили иқлим ускуналари, трубалар, сантехника, бассейнлар учун ускуналар, сув тозалаш тизимлари ва бошқа кўплаб технологияларни тақдим этувчи Ўзбекистондаги ягона халқаро кўргазма ҳисобланади. 2014 йилда Aqua-Therm Tashkent кўргазмаси Австрия, Германия, Дания, Италия, Россия, Туркия, Ўзбекистон, Франция, Швейцария ва Жанубий Кореядан 80 га яқин йирик компанияни тақдим этганди.\nКўргазманинг UzBuild 2017 етакчи қурилиш кўргазмаси билан параллел тарзда ўтказилиши ҳам унинг амалий қийматини оширади.\n«Қурилиш техникаси ва ускуналари – BuildTech 2017» (собиқ UzComak) ихтисослашган экспозицияси шу йилнинг 1-3 март кунлари “Ўзэкспомарказ” МКМда «Қурилиш – UzBuild 2017» 18-Ўзбекистон Халқаро кўргазмаси доирасида бўлиб ўтади.\n«BuildTech» экспозицияси иштирокчиларга бутун дунёдан ташриф буюрган профессионаллар билан учрашиш ва Ўзбекистонда бизнесни ривожлантириш учун имкониятлар билан яқинроқ танишиш каби ноёб имкониятни тақдим этади. Ушбу кўргазманинг Uzbuild асосий қурилиш кўргазмаси билан параллел тарзда ўтказилиши унинг қўшимча афзаллиги саналади.\nҲар йили кўргазмага шу соҳада фаолият кўрсатувчи етакчи компанияларнинг раҳбарлари, импортчилар ва дистрибьюторлар ташриф буюради. Уларга қурилиш маҳсулотларининг кенг турлари билан танишиш, ҳамкорлар топиш имкони тақдим этилади.\n2015 йилда UzСomak/BuildTech кўргазмасига 5 800 нафар мутахассис, хусусан вазирликлар ва идораларнинг ваикллари, қурилиш компанияларининг ТОП-менежерлари, тадбиркорлар, харид бўйича мутахассислар, муҳандис-технологлар, қурувчилар, архитекторлар, дизайнерлар ва кўргазма стендларида тақдим этилган маҳсулот ва хизматларга қизиқиш билдирган бошқа кўплаб кишилар ташриф буюрган.\n27 Fevral, Dushanba, 2017 Leave a Comment on 1-3 март кунлари Ўзэкспомарказда «Қурилиш — UzBuild 2017», «Мебель, ишлаб чиқариш технологиялари, интерьер ва дизайн – MebelExpo Uzbekistan 2017», «AquaTherm Tashkent 2017» ва «Қурилиш техникасиТадбирлар


Видео: Жаҳонгир Отажонов қўшиғига клип ишлаган режиссерни плагиатда ва нопрофессионалликда айблади\nМашҳур хонанда Жаҳонгир Отажонов қўшиғига клип ишлаган режиссерни плагиатда ва нопрофессионалликда айблади. Бу ҳақда EVERYDAY.UZ мухбири хабар қилди.\nОтажонов режиссер Хабибулла Набиевга мурожаат қилиб, видео йўллади. Хонанда режиссер 9 ой давомида “Ўйнасин” қўшиғига клип суратга олиш жараёнини чўзиб юрганини маълум қилди. Клип суратга олиниб, оммага тақдим қилингандан сўнг эса хонанданинг муҳлислари унда плагиатни пайқаб қолди. Маълум бўлишича, режиссер украиналик хонанда Макс Барскийнинг Берега қўшиғига олинган клипдан айрим эпизодларни ўғирлаган.\nОтажонов Барскийнинг ижоди билан таниш эмаслигини айтиб, режиссер плагиат билан шуғулланишини билмаслигини билдирган. Хонанда клипни ўчириб юбориш ва Набиев билан бошқа ишламаслигини таъкидлаган. Таъкидлаш жоиз, Отажонов ушбу клипда Жокер образида гавдаланган.\nДилшод 29 ноябр 2020 19:06\nОтарчиларди можоросини езиб чикишди нима кераги бор\nO`ZBEK 28 ноябр 2020 11:42\nЖахонгир режиисёрнинг хақини тўлагиси келмаган холос. Зихналик қилган. Клипларни мантаж қилиш жараёнида унга ёқган. лекин пулини тўлаш оғирлик қилмоқда.\nЖахоггирнинг қўшиқлари яхши эди. Лекин МАН-МАН ликка КИБРГА берилиб ўзига катта бахо бериб юборди ва охир оқибат масқарабоз сиффат бир маротаба ишлатиладиган салфеткага ўхшаган қўшиқлар ва клиплар ишлаб чиқара бошлади ва "ДОШЕРАК" рекламасига тушиб пул ишлайдиган бўлди. АФСУС шунча халқнинг ишончи.\nradik 28 ноябр 2020 07:01\nМумин муминни хеч качон лаънатлатламаслик керак! Тилларингга эхтиет булинглар.\nУзбек 27 ноябр 2020 14:57\nэркакда гурур болади.суф узинга ярашадигон ишни килмийсанми.одамларгаям хайронман шуларди ашуласиниям эшитадими.нима деп турганини эртасига Ози билармикан.\nСоя 27 ноябр 2020 13:54\nЖахонгир Отажонов агар фикримни укиётган булсангиз,озгина инсонгарчилик киёфангизни унутманг.(аслида сиз деган мартабага лойик эмассан.пул учун пук ейишга хам тайёрсан.башаранг маймунга ухшаб бораяпти.бу кунингдан улганинг яхши.миллатни ерга ураяпсан лаьнати.)\nЎзбекистон янгиликлари » Шоу-бизнес » Видео: Жаҳонгир Отажонов қўшиғига клип ишлаган режиссерни плагиатда ва нопрофессионалликда айблади


Hosildorlik, 1-маъруза-2019, Gramm usulida bo, oyin bogcha yoshidagi bolalarda yetakchi faoliyat sifatida, maktabgacha yoshidagi bolalarda oyinning roli, 05. Литература как вид искусства. Художественная литература, 1481109262 kimyoviy-termodinamika-asoslari arxiv.uz (1), SAVOL, kichik maktab yoshidagi oquvchilar xulq atvorining psixologik xususiyatlari, MAKTABGACHA YOSH DAVRIDA PSIXIK RIVOJLANISH XUSUSIYATLARI, Glossariy Biozararlanish, ijtimoiy psixologiya, 2 маърузаTermodinamikaning ikkinchi va uchinchi qonunlari, 2 маърузаTermodinamikaning ikkinchi va uchinchi qonunlari\nЎқитувчи деган улуғ номга лойиқ бўлиш учун инсон бу сўзнинг нақадар теран маънога эгалигини ҳис қилмоғи лозим.\nЎқувчилар учун ўқитувчи фақат оддий маълумот берувчи эмас\nКимё ўқитиш методикаси – ўқув фани эканлиги ва унинг вазифалари\nКимё ўқитиш методикаси фанининг тузилиши ва аҳамияти, таълим берувчи, тарбияловчи ва ривожлантирувчи вазифалари.\nИлмий фан сифатида ривожланиш тарихи.\nКимё ўқитувчисига юклатилган маъсулият ва вазифалар.\nКимё ўқитиш методикасининг бошқа фанлар билан боғлиқлиги.\nҲар қандай жамият ўз олдига ижтимоий ва иқтисодий ривожланишни мақсад қилиб қўяди. Уни амалга ошириш таълим тизимини ислоҳ қилишдан бошланади.\nЎқитувчи келажак одамини шакллантиради, тарбиялаб вояга етказади, шунинг учун у бу йўлдаги барча жараёнларни ўз вақтида аниқлай олиши зарур.\nЎқитувчи учун сиёсий саводхонлик заруриятдир.\nЎқитувчи ўз ишининг устаси бўлиши керак.\nЛекин бошқа кимёгар мутахассислардан фарқли равишда, кимё ўқитувчисига кимёвий билим ва малакаларни мукаммал билишнинг ўзи етарли эмас.\nКимёни яхши билиш, бу яхши ўқитувчи бўлиб етишганлик аломати эмас.\nКимёни яхши билган ҳолда, ўз билимларини зарурий даражада ўқувчиларга етказиб бера олмаслик ҳам мумкин.\nЎқитиш учун ўқувчиларни яхши билиш ва уларнинг руҳиятига кириш, ўқитиш усулларини мукаммал эгаллаш, ўқитишнинг натижавий мақсадини тўла тасаввур этиш, унга эришишнинг восита ва йўлларини яхши билиш керак.\nҲар томонлама намуна ҳам бўлиши лозим. Ниҳоятда яхши тажрибани ўз шахсий имкониятлари ва ўқувчиларнинг тайёргарлик даражасини ҳисобга олмай туриб, ўз фаолиятига кўчириши муваффақиятсизликка олиб келиши мумкин. Бундан ташқари ўйланмасдан ташланган ушбу қадам нафақат ўз ишидан қониқмасликка, фойдали тажрибани ноқулай шароитга қуйишга, балки ўқувчилар олдида ўқитувчининг обрў сизланишига олиб келади.


Ўзгидромет илмий бўлинмасининг ходимлари беш ойдан бериш маош олмаяпти - Anhor\nAnhor Все посты Ўзгидромет илмий бўлинмасининг ходимлари беш ойдан бериш маош олмаяпти\nЎзгидромет илмий бўлинмасининг ходимлари беш ойдан буён маош олмаяпти. Бу мамлакат президентининг 2020 йил 17 ноябрдаги 4896-сонли “Ўзбекистон Республикаси Гидрометеорология хизмати марказининг фаолиятини янада такомиллаштириш бўйича чора-тадбирлар тўғрисида”ги қарорига қарамасдан юз бермоқда, деб ёзади “Новости Узбекистана” нашри.\n«2021 йилга олимлар учуе молиялаштириш белгиланмаган, Илмий-тадқиқотчилик гидрометеорология институтининг барча илмий ходимлари ишдан бўшатилди. Буйруқни институт директори 2021 йил арафасида бергна. Ходимлар буйруқ ҳақида тугунчага ҳам эга бўлмаган. Байрамни ўтказиб, ишга тушишган. Бир неча кундан кейин эса кимнидир ишдан бўшатилгани ҳақида ёзилган меҳнат дафтарчасини олиш учун кадрлар бўлимига таклиф қилишган, кимгадир лабораторияга бориб меҳнат дафтарчасини шахсан қўлига топширишган. Бу ерда меҳнат қонунчилигининг бузилиши яққол кўриниб турибди», – дея қайд этади нашр.\nСал кейинроқ институт директори буйруқни бекор қилган, бироз вақтдан кейин эса ўзи ишдан бўшаган. Аммо иш ҳақи масаласи очиқлигича қолиб кетган. Маъмурият институт ходимларига уч ойга тўланмайдиган таътилга чиқишни таклиф этган.\n«Новости Узбекистана» нашрининг қайд этишича, институт томонидан Айдар-Арнасой кўллар тизимининг, шу жумладан атом электр станциясини қуриш режалаштирилган Тузкон кўлининг самарадорлиги ва экологик ҳолатини барқарорлаштириш ҳисоб-китоблари бўйича лойиҳа тайёрланган. Бир нечта лойиҳа ҳам ммолиялаштиришсиз қолган.\nИнститут ходимларининг умумий сони 98 кишини, илмий ходимлар сони 32 кишини ташкил қилади.\nБош саҳифадаги фотосурат: Ўзгидромет\nВеб-сайтлар эгаларига фуқароларнинг шахсий маълумотларини республика ҳудудида сақлаш мажбурияти юкланди\nТошкентда аёллар футбол жамоалари ўртасида биринчи хайрия ўйини ўтказилади


Amerikalik yozuvchi Alisher Navoiy haqida | Azam Abidov\nAzam Abidov 12.02.2016 14.01.2017 Лойиҳалар\nЛаура Сноу Уиттон график рассом, ёзувчи, муаллима ва меҳрибон онадир. Умр йўлдоши ва ўғиллари каби у Қўшма Штатлар, Франция, БАА, Ўзбекистон ҳамда Хитойни ўзига ошиён деб билади. Лаура ўзи яшаётган ёки сафар қилаётган юртларда хорижий тилларни ўрганиш ва янги дўстлар орттиришни яхши кўради. Китоблар ва оила даврасидаги мутолаа унинг жону дили. Лаура Уиттон америкалик ва ўзбекистонлик ёзувчи ва рассомлар билан болаларбоп китоблар яратиш ва нашр этиш устида иш олиб бормоқда.\nМен бой маънавий меросга эга бўлган оила вакилиман. Оиламизда «агар юксак маҳорат билан бажарилган, нафис, таҳсинга лойиқ ва ё кўпчилик тан берган нарсалар бўлса, уларга томон интилиш лозим», деган ақидага амал қилиш авлоддан авлодга ўтиб келмоқда. 2009 йили мен тетапоя бўлаётган оилам билан Ўзбекистонга ташриф буюрган чоғимда ана ўша сўзлар қалбимда қайта куртак очди. Табиий равишда мен Ўзбекистоннинг гўзаллиги нималарда намоён бўлишини излашга киришдим. Рассомлар, шоирлар, ўқитувчи ва кўплаб бошқа соҳа вакиллари билан танишдим. Қаерга бормай, мени санъат даргоҳлари, ижодхоналар ва уйларга чин дилдан таклиф этишди. Кўп ўтмай, ўзбекчиликнинг моҳиятини илғай, ўзбек деган номнинг туб маъноси ва жилваларини англай бошладим. Бу юртда кўплаб турфа кечинмалар, гўзалликнинг ўзгача ифодаларига гувоҳ бўлдим. Бироқ, каттаю кичик давраларда энг кўп эшитганим бир калом, бир исм қулоқларим остида ҳар доим жаранглаб турди. Бу «Навоий» эди.\nАйтишларича, ўзбекнинг асл нафосати, асл гўзаллиги, шубҳасиз, Навоийдир. Мен у ҳақида кўпроқ нарса билгим келди. Ўзбекистонлик дўстларим Навоийнинг инглиз тилига ўгирилган ишларини топишда ёрдам беришди, бу борада илк таассуротларимни эшитишди ҳамда ўзларининг фикр-мулоҳазалари билан ўртоқлашишди. Навоий ижоди, ундаги фалсафа мени ўзига мафтун этди, кўп ўтмай эса ундан руҳланиб ўзимнинг асарларим ҳам қоғозга туша бошлади.\n“Раққоса Айиқхон” шу тариқа туғилган асарларнинг биринчисидир. Асар учун расм чизадиган мўйқалам соҳиби Навоийни англаши ва севиб мутолаа қилиши кераклигини билганим ҳолда бу ишга Жамол Усманов айни мос эканига ишонч ҳочил қилдим. Унинг ижоди кишига завқ-шавқ бағишлайди ва чуқур маънога эга. Ушбу китобни тайёрлаш жараёнида у билан ўтказган вақтимдан афсусланмайман ва унга ташаккур айтаман. У чизган суратлар мен битган сўзларга ҳаёт бағишлади.\n“Раққоса Айиқхон” ўз-ўзингни топиш ҳақидаги кичик асардир. Ўзбекистонда ўзлигимни топиш ҳақидаги асар.\nЛаура Сноу Уиттон\nҲаёт қувончлари олдинда ҳали,


Президент Бекободга Олмалиқ билан мусобақалашишни таклиф қилди\n17:50 / 18.08.2017\nШавкат Мирзиёев Бекобод шаҳри фаоллари ва раҳбарларига аҳоли учун энг қулай турмуш шароитларини яратиш бўйича Олмалиқ шаҳри билан мусобақалашишни таклиф этди.\nЎзА хабарига кўра, мусобақа шартлари уй-жой коммунал хўжалиги фаолиятини яхшилаш, ижтимоий инфратузилма, тиббиёт муассасаларини ривожлантириш, янги иш ўринларини яратиш, ўртача иш ҳақи кўрсаткичларини ошириш каби йўналишлар бўйича бўлади.\n«Давлатимиз раҳбарининг ушбу ташаббуси асосида шаҳарларнинг ўзаро мусобақалашуви одамлар ҳаёти учун муносиб шароитлар яратишга хизмат қилади», дейилади хабарда.\nШавкат Мирзиёев Бекобод шаҳри ва Бекобод туманида болаларни мактабгача таълим муассасалари билан тўлиқ қамраб олиш, бу тажрибани мамлакатимизнинг бошқа ҳудудларига татбиқ этиш лозимлигини таъкидлаган.\nБекобод Олмалиқ Шавкат Мирзиёев


Самарқандда акасининг ишини «ижобий ҳал қилиш» учун ИИБ ходимига $5 минг бермоқчи бўлган шахс ушланди – Газета.uz\nФото: Самарқанд вилояти ИИБ aхборот хизмати\nСамарқандда ПЦР-тести натижасини сохталаштириб сотаётган шахс қўлга олинди. Унинг укаси «ҳолатни расмийлаштирмаслик ва ишни ижобий томонга ҳал қилиб бериш» учун ИИБ ходимига 5 минг доллар бермоқчи бўлганида ушланди. Унга нисбатан жиноят иши қўзғатилди.\nLotinchada 2 август 2021, 18:06 Жамият\n30 июль куни Самарқанд вилояти ИИБ Хавфсиз туризмни таъминлаш бошқармаси ходимлари томонидан Тайлоқ тумани марказида тезкор тадбир ўтказилди.\nИИВ ахборот хизмати хабарига кўра, тадбир давомида Самарқанд шаҳар «Имом Восе» маҳалласида яшовчи Х. Д. (1990 й.т.) чет давлатга кетиши ва авиачипта олиши учун керак бўладиган «COVID-19» вируси мавжуд эмаслиги тўғрисидаги тест таҳлилини сохталаштиргани ва 180 млн сўмга сотган вақтида ушланган.\nҲолат юзасидан терговга қадар текшириш ҳаракатлари олиб бориш жараёнида фуқаро Х. Д. нинг укаси ҳолатни расмийлаштирмаслик ва ишни ижобий томонга ҳал қилиб бериш эвазига тезкор ходимга 5 минг АҚШ долларини пора сифатида таклиф қилган.\nХодим ИИО ходимига пул таклиф қилиш, Жиноят кодексининг 211-моддаси (пора бериш) билан жиноят иши қўзғатилиб, жавобгарликка тортилишига сабаб бўлиши тўғрисида огоҳлантирган. Шунга қарамай, фуқаро кейин келиб учрашишини айтиб чиқиб кетган. Ходим ҳолат юзасидан бошқарма бошлиғига билдирги билан мурожаат қилган.\n«Билдиргига асосан, 31 июль куни ИИВ Ўз хавфсизлиги бошқармаси Самарқанд вилояти бўйича бўлими ҳамда Самарқанд шаҳар прокуратураси ходимлари томонидан тезкор тадбир ўтказилиб, фуқаро И. Х. тезкор ходимга 5 минг АҚШ долларини пора тариқасида берган вақтида ашёвий далиллар билан ушланган» дейилади хабарда.\nМазкур ҳолат бўйича Самарқанд шаҳар прокуратураси томонидан Жиноят кодексининг 211-моддаси 1-қисми (пора бериш) билан жиноят иши қўзғатилиб, дастлабки тергов ҳаракатлари олиб борилмоқда. Унга БҲМнинг 50 бараваридан 100 бараваригача жарима ёки 2 йилдан 5 йилгача озодликни чеклаш ёхуд 5 йилгача озодликдан маҳрум қилиш жазоси хавф солмоқда.\n#самарқанд вилояти ииб


Қайга бориб қўнар учаётган сор, Қайси жойда тўхтар югурук оҳу? Жавоб бериб бўлмас бу гапга зинҳор, Бу жиҳат ёпиқ, деб айтилган, ёҳу. Узоқ йиллар яшаш ҳар кимга армон, Гарчи дунё ўзи фоний, муваққат. Филда ҳам бор эмиш энг сўнгги макон, Инсонга буюрсин Ватани фақат. 28.05.2015\nКўринишдан хурсанд, ҳатто ҳазилкаш, Унча-мунча гапга қилмайди парво. Лекин сийратини дард ейди яккаш, Бундайин азобдан асрасин Худо. Мана бу банда ҳам ўзи билан банд, Суратида лоқайд, теран сукутда. Кўз юмиб, ўй сурар авлиё монанд, Фақат фарқи шуки, ётар тобутда. 24.05.2015\nПоездда кетарди тўрт-бешта улфат, Ҳар ким ўз касбини мақтарди фақат. Бирови дедики, катта дўхтирман, Бири молияда, деди, ўткирман. Ҳар кимга ёр бўлсин насибаси, бас Хуллас, бирор улфат бекорчи эмас. Лекин битта шерик доим жим эди, У ҳам тилга кириб, мақтаниб деди: – Мен на олувчиман, на сотувчиман, Тошга ишқибозман, тош отувчиман. 26.05.2015\nКошонанинг кўркам боғида Савлат тўкиб, амирлар аро, Чоғир ҳўплаб гоҳи-гоҳида, Ош ер эди султон Бойқаро. Бирданига қисилди кўкрак, Бирданига йўқолди ором. Бир луқма ош – ичида сўнгак, Томоғига тиқилди, тамом. Аҳли табиб шу заҳот боқиб, Афсунгарлар бўлдилар гирён. Кўзда ёши дарёдек оқиб, Аранг нафас оларди султон. Ою йиллар ўтдилар секин, Юрт ҳам бунга кўникди ҳатто. Баъзи дард бор, ўлдирмас, лекин Ҳамроҳ бўлар Маҳшаргача то. Эшитган дўст албат қон ютган, На ғанимла\nБоболардан қолган пахса уй, мана, Обдон оёқ билан пишитилган лой. Қурилган чоғида бундай бошпана Бор эди на қалъа, на бирор сарой. Ўтиб неча аср, балки милён йил, Олимлар қазишар ерни галма-гал. Уларга топилдиқ оддий пахса-гил, Ганчдан ҳам қадимий, мармардан аввал. – Зарур бўлса қурган кошонамга боқ! Бу – Ҳазрат Темурнинг мағрур сўзлари. Қўшни деворда-чи, турибди шундоқ Пахсакаш аждоднинг панжа излари. Бинолар бўй чўзар энди пайдар-пай, Ахир биз гувоҳмиз бошқа айёмг\nАжойибдир невара халқи, Хаёлига не келса сўрар. Эринмайди бобо ҳам, балки Шу сабабдан бола хуш кўрар. Бидирлайди тинмай болакай: – Бобо, буни майлими есам? Бобо дейди: – Шошмагин, ҳай-ҳай, Бу пишмаган ғўра-ку, болам. Бола энди аразлайди сал: – Ема дейсиз барини, бобо. Буларни мен кўрганман аввал, Тайёрлаган аям мураббо. Отам эса тинмай шеър ёзар, Бобо, шеърни бўладими еб? Бу дунёда боладай ўжар Ва нодонни бўлмайди топиб. Хушёр тортар даъфатан бобо, Чимиради ўсиқ\nСоч-соқолинг ўсмаса агар Сартарошга бормайсан, жўра. Омад келсин дейсан ҳар сафар, Эҳтиёжинг, ҳолингга кўра. Ўз нонини чаккасига еб Юрган эмас лекин омад ҳам. Мени яна чақирсинлар, деб Чўнтагингни қилар шип-шийдам. 21.05.2015\nҚандоқ таъсир қилди сенга у байрам, Нечук вайрон этди ёки у фироқ? Магар авлиёлар пири бўлса ҳам, Сени англаёлмас сендан яхшироқ. Ўзингдан бошқанинг ҳаммаси улуғ, Эгалик қилишар умрингга тўлиқ. Кўзинг ҳозир намми ва ёки қуруқ, Сени англаёлмас сендан яхшироқ. Олим таҳлил қилар ёзган шеърингни, Аввал сўраб олар туққан ерингни, Сўнгра айта бошлар нима дерингни, Сени англаёлмас сендан яхшироқ. Ёвлар қуршовида улғайдинг, ўсдинг, Гоҳо номинг билан йўлларин тўсдинг, Ҳатто\nБолам, умид билан яшагин, бироқ Ҳаёт баланд-пастин бўйнингга олгин. Ўзинг кабиларга яқин бўл кўпроқ, Қол, деса мардларнинг ёнида қолгин. Каттакон карвонга мансуб бўлса ҳам Гадонинг рутбаси гадодир доим. Омад билан имкон мангу бири кам, Фақат тенг яратган нафсни Худойим. Киборлар ичига адашиб кирган Қаландар у жойдан албатта безгай. Йўқсилнинг даврасин бир бора кўрган Бойлар ҳам ўзларин ортиқча сезгай. Инсон умид билан яшайди, аммо Руҳини эзгайдир хорлик, каму кўст.\nКосмодромга тун чўкар аста, Чор-теварак одамга тўлиқ. Бир томонга сотилган чипта, Марсга бориш. Лекин қайтиш йўқ. Ер юзини босган сукунат, Жуда оғир, жуда ҳам оғир. Олис юлдуз милтирар фақат, Кўз ёшидек томчилар ёмғир. Радионинг босиқ овози Бу ҳолатни бузар дамбадам: – Инсоният сизлардан рози, Розидирсиз ахир сизлар ҳам. Фазогирлар рўйхатин кимдир, Сўнгги марта ўқиб, йўқлайди. Ҳайрат ичра оломон жимдир, Фақат биров пиқ-пиқ йиғлайди. Одамзотнинг тарихида бу, Рўй б


Судхўрликка жазо борми?\nOzodJavobнинг навбатдаги сонида пулни қарзга бериш ва олиш тартиб қоидалари борасида суҳбатлашамиз.\nКейинги пайтларда пулни қарзга бериш ва олиш ҳолатлари билан боғлиқ мурожаатлар Озодликка кўплаб бўлаяпти.\nЖумладан, тошкентлик Нигора исмли аёл “Фоизга қарз бериш жиноят эмасми?”, дея сўради. Жиззахлик Карим ака судхўрлик, яъни фойда эвазига қарзга пул беришга қандай жазо борлигига қизиқди. Шунингдек, муштарийлар қарзга пул бериб, “куйиб қолмаслик” учун нима қилиш лозимлиги борасида сўрашди. “Қарз олди-бердиси билан қонунан шуғулланиш йўллари борми?”, “Судхўрлик ортидан даромад топган шахс солиққа тортиладими?” каби саволлар ҳам муштарийлардан кўплаб келди.\nУшбу саволларга жавоб излаш жараёнида Ўзбекистон қонунларини титиб, қарз олди-бердисига монелик қиладиган бирор жиҳатни топмадик.\n“Фуқаролик кодекси”нинг 41-боби, “Қарз” бўлимида жисмоний шахслар ўртасидаги қарз-олди бердисининг қонуний кўринишлари қайд қилинган. Бу ерда судхўрлик - фоизга қарз беришга ҳам рухсат этилганини кўриш мумкин. Демак, мамлакат қонунларида судхўрликка қарши ҳеч қандай жазо кўзда тутилмаган яъни фоизга пул бериш жиноят эмас.\nАмалдаги тартибга кўра, агар қарзга берилаётган пул суммаси минимал ойлик иш ҳақининг ўн баробаридан кам бўлса, томонлар ўртасида оғзаки шартнома тузилиши мумкин.\nБугунги кунда энг кам иш ҳақи 107 минг 635 сўмни ташкил қилади. Демак 1 миллион 763 минг 500 сўмдан кам суммадаги пулни қарзга бермоқчи ёки олмоқчи бўлсангиз олди-бердини нотариал тасдиқлатиш шарт эмас. (Бундай ҳолатда юзага келган низо борасида мақола давомида ўқийсиз). Бундай ҳолатда ёзма қарз шартномаси ёки қарз олувчининг тилхати кифоя қилади. Агар қарз суммаси бундан кўп бўлса, томонлар ўртасида қарз шартномаси тузилиб, нотариал тасдиқлатиш лозим бўлади.\nҚарз шартномасини нотариал тасдиқлатиш мажбурий бўлмай, фақат томонлар хоҳишига боғлиқ. Бу тарафлардан бирининг (аксарият ҳолларда, қарз берувчининг) талаби билан амалга оширилиши мумкин.\nШартнома нотариал тасдиқлангани учун тўланадиган давлат божи юқори бўлиб, уни тўлаш мажбурияти қарздор зиммасига юкланади.\nҚарз шартномасини тасдиқлаганлик учун шартнома суммасининг 1 фоизи миқдорида давлат божи белгиланган. Дейлик, 15 миллион сўм қарзга берилаётган бўлса, 150 минг сўм давлат божи тўлаш лозим. Бироқ қарз шартномасининг суммаси кам бўлса, тўланадиган давлат божи энг кам иш ҳақи (107 минг 635 сўм)нинг 20 фоизи (21 минг 527 сўм)дан кам бўлмаслиги керак.\nНотариал ҳаракатларни амалга ошириш тартиби тўғрисидаги йўриқномага кўра, қарз шартномаси хоҳлаган нотариал идорада тасдиқланиши мумкин. Унда қарзнинг қайтарилиш муддати, жойи ва мажбурият бажарилиши усуллари кўрсатилади.\nҚарз олувчи қарзга олинган пулни бир йўла ёки бўлиб-бўлиб, ўшанча суммадаги пул миқдорига баравар қайтариб бериш мажбуриятини олади. Қарз шартномаси пул қайтарилган пайтдан бошлаб узилган ҳисобланади.\nҚарз шартномаси бўйича фоизлар\n“Фуқаролик кодекси”нинг 734-моддасига кўра, фоизлар тўлаш тартиби ва муддатлари қарз шартномаси билан белгиланиши лозим. Қарз берувчи (юридик шахс ёки фуқаро) қарз олувчидан қарз суммасига шартномада белгиланган миқдорда ва тартибда фоизлар олиш ҳуқуқига эга ҳисобланади.\nСолиқ инспекцияси ходимларидан олинган маълумотга кўра, фоизга пул қарз берган фуқаро топган даромадининг 8,5 фоизи миқдорида солиқ тўлаши шарт ҳисобланади.\nҚарз олди-бердиси билан боғлиқ низолар\nҚарз олувчи олинган пулни белгиланган вақтда қайтариб бера олмаса ва томонлар ўртасида низо юзага келса, фуқаролар ўртасида тузиладиган қарз шартномасининг суммаси минимал ойлик иш ҳақининг ўн бараваридан ортиқ (1 миллион 763 минг 500 сўм)ни ташкил этганда суд фақат ёзма ҳужжатларни инобатга олади. Бундай вазиятда гувоҳларнинг кўрсатмаси инобатга олинмайди.\nМинимал ойлик иш ҳақининг ўн бараваридан кам суммага тузилган қарз шартномаси бўйича эса, суд гувоҳларнинг кўрсатмасини инобатга олиши мумкин.


Парламентлараро алоқаларни ривожлантириш йўлида\nСуҳбатлар чоғида парламентлараро доимий, тўғридан-тўғри мулоқот ҳамда алоқаларнинг муҳимлиги таъкидланди. Зеро, бу парламентлараро муносабатлар ва умуман, халқаро ҳамкорликни янада ривожлантиришга хизмат қилади.\nҚайд этилганидек, Ўзбекистон йилдан-йилга барча йўналишларда жадал тараққий топаяпти. Республикада амалга оширилаётган ислоҳотлар катта самаралар бераётир. Сайлов тизими такомиллаштирилган. Давлат ҳокимияти органлари тизимида парламент ролини кучайтириш бўйича салмоқли қадамлар ташланган.\n— Бугун Индонезия Ўзбекистон билан барча, жумладан, парламент соҳасидаги икки -томонлама алоқаларни янада мустаҳкамлашни муҳим, деб билади, — деди Индонезия Халқ вакиллари палатаси спикери ўринбосари Ҳамза Фахри. — Учрашувда ижтимоий-сиёсий ҳаётнинг ҳамма жабҳасини демократлаштириш, парламент ўзининг назоратга оид ваколатларини амалга оширишда ўзаро тийиб туриш ва манфаатлар мувозанатини сақлаш тизимини шакллантириш, қонун ижодкорлиги фаолияти сифатини ошириш, умумдавлат ҳамда ҳудудий манфаатлар мувозанатига эришиш бўйича тажрибани ўрганиш масалаларини муҳокама қилдик. Ўзбекистонда парламент институтини такомиллаштириш, қонун чиқарувчи орган ваколатларини кенгайтириш ва кучайтириш, мамлакат ҳаёти, хусусан, парламент фаолиятида хотин-қизларнинг фаол иштирокини таъминлашга йўналтирилган ислоҳотлар юксак баҳога муносибдир. Ўзбекистон Республикаси -Президенти сайлови миллий қонунчилик ва умумэътироф этилган нормаларга мувофиқ, ошкоралик, очиқлик ҳамда транспарентлик тамойилларига қатъий риоя этилган ҳолда ўтди, деб ҳисоблайман.\n— Бу галги Ўзбекистон Республикаси Президенти сайлови ҳам фуқароларнинг юксак фаоллигида бўлиб ўтди. Бу эса мазкур жараённинг ўзига хослигини аниқлаб берувчи муҳим омиллардан биридир, — деди Вена шаҳри парламенти вице-президенти Йоханн Херцог. — Пойтахтингиздаги бир қанча сайлов участкаларига бордим. Овоз бериш жараёнида фуқаролар фаол қатнашгани диққатга сазовор. Сайловчилар эрта тонгдан сайлов участкаларига келишди. Умуман, Президент сайлови демократик ҳуқуқий давлат ва кучли фуқаролик жамияти барпо этиш, мамлакатни янада тараққий эттириш ҳамда аҳоли фаровонлигини оширишга қаратилган иқтисодий ислоҳотларни чуқурлаштириш йўлида ўзбек халқининг жипслигини намоён этди.


МАРКАЗИЙ САЙЛОВ КОМИССИЯСИНИНГ - Ўзбекистон овози газетаси\nЎзбекистон Республикаси Президенти сайловини ёритиш бўйича Республика матбуот марказида Марказий сайлов комиссиясининг мажлиси бўлиб ўтди. Видеоконференцалоқа шаклида ўтказилган мажлисда Ўзбекистон Республикаси Президенти сайловини ўтказувчи округ сайлов комиссияларининг аъзолари, сайловда иштирок этувчи сиёсий партиялар ва оммавий ахборот воситалари вакиллари иштирок этди.\nМарказий сайлов комиссияси раиси Мирзо-Улуғбек Абдусаломов олиб борган мажлисда мамлакатимизнинг хорижий давлатлардаги ваколатхоналари ҳузурида Ўзбекистон Республикаси Президенти сайловини ўтказувчи сайлов участкаларини тузиш, шунингдек, сайловга тайёргарлик кўриш билан боғлиқ бошқа масалалар кўриб чиқилди.\n«Ўзбекистон Республикаси Президенти сайлови тўғрисида»ги қонуннинг 11-моддасига мувофиқ, Ўзбекистон Республикасининг хорижий давлатлардаги ваколатхоналари ҳузурида сайлов участкалари Ўзбекистон Республикаси Ташқи ишлар вазирлигининг тақдимномасига биноан Марказий сайлов комиссияси томонидан тузилади.\nШунингдек, мажлисда сиёсий партиялар томонидан тақдим этилган имзо варақалари тўғри тўлдирилганлигини текшириш бўйича Марказий сайлов комиссияси ҳузурида ишчи гуруҳлари тузиш тўғрисида қарор қабул қилинди.\nМажлисда 2-Андижон ва 12-Хоразм округ сайлов комиссиялари раисларининг Ўзбекистон Республикаси Президенти сайловига тайёргарликнинг бориши ҳақидаги ахборотлари ҳам эшитилди.\nКомиссия аъзолари Марказий сайлов комиссиясига мурожаат қилган оммавий ахборот воситалари вакилларини аккредитациядан ўтказиш масаласини ҳам кўриб чиқишди.\nТаъкидланганидек, сайловга тайёргарлик кўриш ва уни ўтказиш жараёнининг очиқлиги ва ошкоралигини таъминлаш, жамоатчиликни сайлов кампаниясининг барча босқичлари ҳақида ўз вақтида хабардор қилишда оммавий ахборот воситалари муҳим ўрин тутади. Шу вақтга қадар мамлакатимиз ва хорижий босма ҳамда электрон оммавий ахборот воситаларида сайлов кампанияси билан боғлиқ икки мингдан зиёд материал эълон қилингани айтиб ўтилди.\nМажлисда Марказий сайлов комиссияси ваколатига тааллуқли бошқа масалалар ҳам муҳокама этилди.\nКўриб чиқилган масалалар юзасидан Марказий сайлов комиссиясининг тегишли қарорлари қабул қилинди.


Ўзбекистон бизнесдаги солиқ юки бўйича дунё рейтингида 115 ўринни эгаллади\nЎзбекистон 2015 йил кўрсаткичларига кўра, 189 мамлакат бўйича тузилган бизнесдаги солиқ юки бўйича рейтингда 115 ўринни эгаллади. Бундай рейтинг Жаҳон банки ва PwC аудитор компанияси ҳамкорлигида тузилган.\nРейтингда кўриш мумкинки, Ўзбекистон номи Тринидат ва Тобаго ҳамда Микронезия ўртасида жойлашган.\nTotal Tax Rate компанияси модели бўйича Ўзбекистонда бизнесдаги солиқ юки ҳажми 41,1 фоизга тенг бўлган. Дунё давлатларининг ўртача кўрсаткичи эса 40,8 фоизни ташкил қилган.\nРейтингда Россия 47 ўринда (TTR - 47 фоиз) қайд этилган. Беларусь 63 ўринда (TTR - 51,8 фоиз), Украина (TTR - 52,2 фоиз), Грузия 40 ўринда (TTR - 16,4 фоиз), Молдова 78 ўринда (TTR - 40,2 фоиз), Арманистон 41 ўринда (TTR - 19,9 фоиз), Болгария 88 ўринда (TTR - 27 фоиз).\nҲар йили Жаҳон банки ва PwC аудит компанияси Doing Business рейтинги бўйича дунёдаги давлатларнинг солиқ тизимини ўрганади.\nБундай рейтинг тузилишида солиқ тўловчилар ҳажми, солиқларни тўлаш муддатлари ва солиқ имтиёзлари ҳисобга олинади.


Apple болалар, эгизаклар ва яқин қариндошларга Face ID’ни ишлатмасликни маслаҳат берди\n12:46 / 29.09.2017\nЯнги iPhone X’да пайдо бўлган Face ID юзни фарқлаш функцияси яқин қариндошлар, масалан, ака-укалар ва опа-сингиллар билан, шунингдек, 13 ёшдан кичик бўлган болалар ҳамда эгизаклар билан ишлашда хатоларга йўл қўйиши мумкин. Бу ҳақда The Guardian ёзмоқда.\nБу ҳолатларда, Apple телефонни очиш тизимининг ишламаслиги ёки ёлғондан ишлаб кетишидан қочиш учун бошқа ҳимоя усулларини қўллашни таклиф қилмоқда. Улар орасида – рақамли код бор.\nИлгари Apple Face ID юзларни фарқлаш тизими бошқа шунга ўхшаш ишланмалардан сезиларли даражада яхшироқ экани ва миллионтадан битта ҳолатда ишламаслиги мумкин экани ҳақида иддао қилганди. Компанияга кўра, уни фотосурат ёки ниқоб ёрдамида алдаб бўлмайди. Бундан ташқари, агар фойдаланувчи соқол ўстирса, шляпа кийиб олса ёки кўзойнак тақиб олса ҳам тизим ишлайди. Бунга муваффақиятли очилганидан кейин телефон эгасининг юзи суратлари асосидаги узлуксиз автоматик ўрганиш тизими орқали эришилади.\nApple компанияси iPhone X’ни 2017 йил 12 сентябрда тақдим этди. Телефон компаниянинг аввалги ишланмаларидан юқори нархи, Face ID юзларни фарқлаш функцияси ва қурилманинг деярли бутун олд юзасини эгаллаган экран каби янги технологик ечимлар билан ажралиб туради. У 2017 йилнинг ноябрида сотувга чиқарилади.


Тошкентда умумий узунлиги 50 километр бўлган «Саломатлик йўлаклари» ташкил этилади Ўзбекистон янгиликлари\nТошкентда умумий узунлиги 50 километр бўлган «Саломатлик йўлаклари» ташкил этилади\n8 December 2020, 09:06\nЎзбекистон, Тошкент – Batafsil.uz. Жисмоний маданият ва спорт вазирлигига ҳавола қилган ҳолда мухбиримиз берган кўра, Тошкентда умумий узунлиги 50 километр бўлган «Саломатлик йўлаклари» ташкил этилади.\nТошкент шаҳар ҳокимлиги 2021 йил давомида босқичма-босқич барча туманларнинг аҳоли учун қулай бўлган кўчаларида умумий узунлиги 50 километр бўлган пиёда ва велосипедда юриш учун «Саломатлик йўлаклари»ни ташкил этади. Уларнинг ташкил этилиши президент фармони билан кўзда тутилган.\nШунингдек, автомобилларнинг тўхташини таъқиқловчи йўл белгилари ва махсус тўсиқлар ўрнатилади.\nЛойиҳани амалга ошириш учун Ўзбекистон Тикланиш ва тараққиёт жамғармаси томонидан Тошкент шаҳар ҳокимлигига 2023-2024 йилларда қайтариш шарти билан 20 миллион АҚШ доллари миқдорида фоизсиз ссуда ажратилади.\nМарғилонда кўҳна “Ҳожи Порсо” масжиди бузилиб, ўрнига янгиси қурилмоқда\nТошкентда яна фолбин ушланган. “Кўзикиш”ни олиб ташлаш пайтида у 32 миллион сўмлиқ танқинчоқларни қўлга киритган\nЎзгидромет кескин совуқ бўлиши ҳақида огоҳлантирди. Ҳаво ҳароратининг 10-13 даражагача пасайиши кутилмоқда\nЎзбекистондаги ҳар-бир талаба ойига 5 гигабайт бепул интернет олади. Буни Мирзиёев ваъда қилди\nМирзиёев хусусий боғча ва мактабга бораётган болаларнинг ота-онасига солиқ имтиёзларини беришни таклиф қилди\nМирзиёев Тошкентнинг жамоат транспорти ва йўлни режалаштириш тизимида кутилаётган улкан ўзгаришлар ҳақида айтди\nRenault Ўзбекистонда сотиладиган учта модель нархларини эълон қилди\nЎзбекистонда гўшт, картошка ва балиқ маҳсулотлари нархлари барқарорлаштирилади. Депутатлар озиқ-овқат маҳсулотларини олиб кириш ва айланмасига оид ҚҚС бўйича имтиёзлар жорий қилиш тўғрисидаги қонун қабул қилишди\nФарғонада илк электромобиллар жорий йилнинг декарь ойида йиғилади\nНима сабабдан АҚШ Ўзбекистонга интилмоқда? Эксперт фикри


Электр энергиясини ҳисобга олиш чизмасини ўзгартириш билан боғлиқ барча турдаги ишлар истеъмолчи ёки унинг вакили иштирокида ўтказилади.\nҚоидаларга электр энергияси истеъмолини ҳисобга олиш асбобларини қайта ўрнатиш, алмаштириш, уларнинг техник ҳолати билан боғлиқ бир қатор ишларни бажариш учун ҲЭТКнинг жавобгарлигини аниқ белгилаб берадиган ўзгартиришлар киритилди. Бир томондан, бу уларга чет шахсларнинг аралашуви имкониятига йўл қўймаслик, истеъмолчиларнинг ҳуқуқларини ҳимоя қилиш учун қилинди. Масалан, илгари ҳисобга олишни назорат қилиш асбобларини ҳамда улар билан биргаликда ишлатиладиган ўлчов трансформаторларини қайта ўрнатиш ва алмаштириш фақат етказиб берувчининг розилиги билан амалга оширилган. Қоидаларнинг 50-бандига киритилган ўзгартиришларга кўра, у хизматларга истеъмолчилар томонидан ҳақ тўланган ҳолда, ҲЭТК томонидан амалга оширилади. Ҳисобга олишни назорат қилиш асбоблари ва ўлчов трансформаторларини ўзбошимчалик билан бошқа жойга ўрнатиш ва (ёки) алмаштириш ҳолатлари аниқланган тақдирда ҲЭТК истеъмолчини электр тармоғидан узиб қўяди ва Қоидаларнинг 63 ёки 120-бандларига мувофиқ қайта ҳисоб-китоб қилади.\nИлгари электр энергиясини ҳисобга олиш чизмасини ўзгартириш ёки бузиш билан боғлиқ барча турдаги ишлар ўтказилганда истеъмолчи ишлар бошлангунга қадар бундан ҲЭТКни ёзма равишда хабардор қилиши шарт эди. Ҳозир ҳужжатга ўзгартириш киритилди, унга кўра бундай ишларнинг барча турлари фақат истеъмолчининг вакили иштирокида ёки ишлар бошлангунга қадар бажариладиган ишлар тўғрисида унинг ёзма билдиришномасидан сўнг ҲЭТК томонидан амалга оширилади. Ишларни бажариш даврида электр энергияси ҳисоби ҲЭТК билан келишилган вақтинчалик чизмалар ёки ҳисоб-китоблар бўйича амалга оширилиши мумкин (Қоидаларнинг 51-банди).\nБундай талқин ушбу ишларни бажаришга бу ишдан йироқ шахсларни жалб этиш имкониятини йўққа чиқаради. Истеъмолчининг билдиришномаси билан биргаликда, унинг ўзи ёки вакили иштирок этиши белгиланган тартиб эса тарафлар ўртасидаги ихтилофлар ва келишмовчиликларни иложи борича камайтиришга йўналтирилган.\nБозор муносабатларининг ривожланиши билан электр энергияси истеъмолчилари сафи кенгайди. Янги субъектлар, хусусан якка тартибдаги тадбиркорлар пайдо бўлди. Бу Қоидаларнинг 93-бандига киритилган ўзгартиришларда ўз ифодасини топган. Унда белгиланишича, ҲЭТК турар жой ва нотурар жой фонди биноларининг эгалари ва ижарачилар (юридик шахслар ёки юридик шахс ташкил этмасдан тадбиркорлик фаолиятини амалга оширувчи жисмоний шахслар) билан электр таъминоти шартномаси тузади ва уларга шахсий ҳисобрақамлари очади.\nПрочитано: 1763 раз(а)


Муаммолар аниқ, сиз ечимини айтинг – Fikrat.uz\nХалқимизда бувисининг тарбиясини олган қиз, деган ибора бор. Шу гапнинг ўзиёқ ёшлар тарбиясида бува ва бувижонларимизнинг сабоқлари, ўгитлари катта аҳамиятга эга эканини кўрсатади. Чиндан ҳам, зийраклик, ҳаё-ибо каби фазилатлар-у, бир неча ҳунарларни биз айнан улардан ўрганганмиз. Қайсики машҳур давлат арбоби, шоир ёки санъаткорнинг болалиги билан қизиқманг, унинг тарбияси, ўз йўлини топишида бува ёки бувисининг ўрни, ўгитлари, ҳатто айтиб берган биргина эртагу ривояти катта аҳамият касб этганини кўрасиз.\nПрезидентимиз 2020 йил 25 декабрда ёшлар вакиллари билан учрашувда “хонадонларимиздаги тинчлик-тотувлик, аввало, оиладаги соғлом муҳитга, мустақил ҳаёт остонасида турган қизларимизни оилавий турмушга тайёрлаш билан бевосита боғлиқ” экани ва бугун жамиятимизда ёш оилалар ўртасида ажралишлар сони ортаётганини таъкидлаб, бу оғриқли масалада кўпни кўрган мўътабар нуронийларимиз, оқила ва меҳрибон оналаримиздан кўмак сўради.\nБунга жавобан “Нуроний” жамғармаси фаолларининг халқимизга Мурожаати ва нуроний отахонлар, онахонлар ва фаол хотин-қизларнинг “Оилавий муносабатларни мустаҳкамлаш ва инсон ҳаётида оиланинг ўрнини янада ошириш” юзасидан Ўзбекистон ёшларига Мурожаати қабул қилинди. Ҳар иккала Мурожаат “Nuroniy” газетасида эълон қилинди. Бу яхши, аммо шу Мурожаатларни мамлакатимиз бўйича қанча одам ўқиди?\nАхир, Президентимиз “Nuroniy” жамғармасига жорий йилда 100 миллиард сўм маблағ ўтказиб берилишини ва бу маблағлар нуронийларни ижтимоий қўллаб-қувватлашга сарфланишини қайд этган эди. Қолаверса, интернетдан ахборот олишга қийналадиган кекса авлод вакиллари газета ўқишни истайди. Аммо уларнинг пенсиялари ўз эҳтиёжларидан кўпинча ортмайди. Шундай экан, “Nuroniy” жамғармаси республика Бошқаруви, ҳокимликлар ва вазирликлар уларни қўллаб-қувватлаш мақсадида кекса ёшдагиларнинг ягона нашри – “Nuroniy” газетасига обуна қилиб беришса, йил давомида ҳар ҳафта гўё улар ҳолидан хабар олгани сингари кўнглини шод этган бўларди.\nАжабланарли томони, Мурожаатлардан мақсад нима эди? Муаммоларни ҳам ҳал этишмиди ёки Юртбошимизнинг чақириғига шунчаки жавоб қайтаришми? Яна бир муҳим жиҳат. Шу каби Мурожаатлардан кейин ўзи нима ўзгаради? Мурожаатда отахон ва онахонлар ҳафтанинг шанба кунини “Аҳил оила куни” деб эълон қилган ҳолда, ёшларга йўл кўрсатиш, маслаҳатлар беришга тайёр эканлигини маълум қилишган. Бу ташаббусларни амалда қўллаш учун эса бирон-бир режа ёки йўл харитаси ишлаб чиқилмаган. “Аҳил оила куни” дейиш билангина иш битмаслигини наҳотки фаоллар тушуниб етишмаса?\nҲар икки Мурожаатда ҳам оила муқаддаслиги, уни умрбод асраб яшаш кераклиги уқтирилган. Жумладан, “Бундан йигирма, ўттиз йил илгари эр-хотин ажралишини одамлар фожиа, мусибат деб қабул қилишган. Бугунги кунга келиб эса ажралиш, болаларнинг тирик етим бўлиб қолиши оддий ҳолатга айланиб бормоқда. Бу ачинарли ҳолдир”, дея таъкидланган. Чиндан ҳам, сўнгги йилларда ёшлар ўртасида ажрашишлар сони ортмоқда. Аммо бу ҳолга ачиниш билан иш битмайди, кўрсаткичлар камаймайди. Аниқ режа, таклиф ва механизмларни ишлаб чиқиш фурсати аллақачон етди. Эътибор берган бўлсангиз, Юртбошимиз қайси ҳудудга ташриф буюрмасин, у ердаги муаммоларни кўндаланг қўйиб, аниқ таклиф ва топшириқларни айтади. Мисол учун, яқинда Тошкент шаҳар Ички ишлар бош бошқармасига ташрифи чоғида маҳалла, туман ва шаҳарларни криминоген вазиятдан келиб чиқиб, уч тоифага, яъни “қизил”, “сариқ”, “яшил”га бўлишни илгари сурди ва вазият оғир ҳудудларда ишни самарали ташкил этиш бўйича кўрсатмалар берди. Демак, фақат Мурожаатлар эмас, таклиф ва ечим ҳам тавсия этилиши муҳим.\nҲозир ёшларни ишонтириш осон эмас. Шунинг учун ҳам аниқ ва таъсирчан механизмларни ишлаб чиқиш, керак бўлса, “Суюнчи” фильмидаги Анзират буви каби дадиллик ва ташаббускорлик зарур. Шу кунгача қарийб уч мингга яқин нуронийлар “Меҳнат фахрийси” кўкрак нишонлари билан тақдирланган. Хўш, бугун ўша нишондор фахрийлар жамият ҳаётида нечоғли ташаббускор бўляпти ёки қандай из қолдираяпти? Қандай амалий натижалар кўрсатяпти? Назаримизда, уларнинг аксарияти нишонларни кўксида ялтиратиб тақиб юрибди, холос. Негаки, биронта ҳам амалий натижалар кўринмаяпти. Савол туғилади: нега? Демак, улар орасида бу кўкрак нишонга муносиб бўлмаганлар ёхуд нишонни қўлга киритгандан кейин фаолликни унутиб қўйганлар бор. Шу сабабдан оилавий ажримлар сони ҳам ортиб боряпти.\nБизга шунчаки “Меҳнат фахрийлари” эмас, ҳар бир гапини ўтказа оладиган, таъбир жоиз бўлса, маҳалланинг виждони бўла оладиган Анзират буви-ю Холмат оталар керак.\nХуллас, гапнинг индаллоси, пишиқ-пухта, аниқ режа ва чора-тадбир асосида маҳалла ва оилалардаги муаммоларга ечим топиш лозим. Демак, нуронийларимиздан фидойилик, ташаббускорлик талаб этилади. Ахир, айтадилар-ку, қуруқ қошиқ оғиз йиртар, деб.\n“Меҳнат шуҳрати” ордени\nва “Олтин қалам” Миллий мукофоти соҳибаси\nИзоҳ қолдиринг Муаммолар аниқ, сиз ечимини айтинг\n21:06 / 24.10.2020 25.10.2020 28300 0\n16:12 / 12.04.2020 01.08.2020 26313 0\n15:08 / 19.11.2020 19.11.2020 6707 0


Хайрулла Ҳамидов мақоласи: «Етакчи» - Penalti.uz | Футбол янгиликлари олами!\n16:50 Карантин: "Манчестер Сити" футболчиси уйини фоҳишахонага айлантирди 16 0 Янгиликлар\n16:42 Касильяснинг таклифи 8 0 Янгиликлар\n13:31 Хави: «Роналдиньодан кучлироқ фақат бир футболчи бор» 93 0 Янгиликлар\n07:00 Ўғил Роналдудек соч турмаги хоҳлади. Ота эса.. (видео) 127 0 Видеолавҳалар\n06:49 Ҳеч кимга керак бўлмаган АПЛ мавсуми (карикатура) 108 0 Фотолавҳалар\nБугун 26 март. Кўпгина номлар бор, бироқ ичида менга Микель Артета бошқача кўринди.\nБиринчидан, яхши футболчи бўлган, сўнг сифатли мураббий бўлиб фаолият олиб бораётган камсонли мутахассислардан, иккинчидан, ҳозирда у ёрдамга муҳтож. Коронавирус билан кураш олиб боряпти. “Олимпиакос” билан кечган баҳс унга қимматга тушди.\n“Арсенал” матбут хизматининг берган хабарига кўра, соғлиғи яхшиланяпти, мураббийлар билан доимо тармоқда алоқада. Карантинда ҳам ишлаяпти.\nМикель Артетанинг миллати баск. Сан-Себастъяндан. “Барселона” мактаби тарбияланувчиси. Каталониянинг бош клубида фаолияти ўхшамагани учун турли клубларда бахтини излади. ПСЖ да, сўнг “Глазго”да, “Реал Сосъедад” ва “Эвертон”да турли йиллар ўйнаган. Ёмонмасу, аммо мақтагули фаолият чиқмаган. Артетанинг бор иқтидорини очган клуб “Арсенал” бўлади. Лондонликлар таркибига келиб қўшилгач, у марказнинг ҳокимига айланди. Беш йил ўйнади. Шу ердан бошқа жамоага ўтмади.\nФутболчилигини якунлаб берган клуб мураббийлик соҳасида дебоча вазифасини ўтаб бермоқда. Артетанинг ўйнаётган пайтидаёқ мураббийлик салоҳияти намоён бўлган. “МанСити” устози Гвардиолага шогирд бўлиб тушганида, ҳеч ким ажабланмади. “Арсенал”га ҳам оғир пайтлари келди. Мураббийга ёлчимаётган клубни мавсумнинг ярмидан қутқариши лозим бўлиб қолди. Қутқаряпти ҳам. Муҳими, “Эмерейтс”га ташриф буюрган мухлислар тўпчилар ўйинидан мамнун.\nАртетага соғлиқ тилаймиз. Бугун 38га кирган мутахассис яқин келажакнинг энг кучли мураббийларидан бирига айланса ҳам, ажабланмаймиз. Зотан “Арсенал”га келган йилидаёқ клубнинг муаммоларини ҳам ечяпти, янги вабо билан ҳам кураш олиб боряпти. Ўзимас бундай синовлар...\n26.03.2020, 07:30 81 0


ГУЛИСТОНДА НАВРЎЗ ТАНТАНАЛАРИ БОШЛАНИБ КЕТДИ – Сирдарё вилояти касаба уюшмалари ташкилотлари бирлашмаси Кенгаши\nГУЛИСТОНДА НАВРЎЗ ТАНТАНАЛАРИ БОШЛАНИБ КЕТДИ\n17.03.2017 17.03.2017 sirdaryo\nЭрта тонгданоқ Гулистон маданият ва истироҳат боғи байрамона кийинган аҳоли билан тўлиб тошди. Дошқозонлар тагига ўт ёқилиб, бир қозонда сумалак, бир қозонда ҳалим, яна бирида ўзбегимнинг шоҳ таоми – палов пиширилди. Байрамона безатилган майдонларда вилоят корхона ва ташкилотларидан 10 га яқини дастурхон ёзишди, миллий таомларимизнинг 30 дан ошиқ турини безатиб, меҳмон кутдилар. Иккита туман ва шаҳар – Сайхунобод тумани ва Ширин шаҳри вакиллари ясатган байрам майдончалари ўзига хослиги билан байрам кўркига кўрк қўшди. Ширинликлар ўзларига ажратилган жойда атрофни сўзанаю палаклар билан ўраб, шолчалару патгиламлар тўшаганлар, майдончанинг ўртасида қизил бахмалдан тикилган улкан от устида шаҳзодалардек ясанган болакайни ўтқазиб қўйишган. Унинг ёнида бошларига желак ташлаб, қадимий матолардан кўйлак кийган гўзал қиз-жувонлар салом солиб туришибди. Шу ернинг четроғига қўйилган каравотларда ҳожи оналар дуога қўл очган, нарироқда миллий кийимдаги бир аёл ўрмак тўқиб ўтирибди. Ёш қизлар ҳам ўз оналаридан ортда қолишмаган, уларнинг қўли билан бино бўлган, турли ипак ва кимхобдан тикилган, жун калава ипдан тўқилган миллий буюмлар, ҳар биридан миллий колорит уфуриб турган суратлар киши кўзини қамаштиради. Шу аснода келиб қолган Сайхунобод тумани хотин-қизлар қўмитаси раиси Мавлуда Маматқулова бизни ўз даврасига чорлайди. Сайхунобод тумани вилоятимизда кўп миллатли туман, уларнинг бештаси бугун байрам дастурхони безашган. Қозоқ, тожик, рус, корейс ва ўзбек миллатига мансуб аҳоли вакиллари ўз миллий таомларини татиб кўришга чорламоқда барчани.\n– Мен Сайхунобод туманида туғилиб ўсганман, ўзбекчани ҳам, тожикчани ҳам яхши биламан, – дейди миллий корейсча кийим кийиб олган байрам иштирокчиси Людмила Ли. – Ўзим уйда паловниям, димламаниям кифтига келтириб қиламан. Ахир Ўзбекистонда яшаб, бу таомларни севмаслик мумкинми?\nВилоят Давлат архив бошқармаси, табиатни муҳофаза қилиш қўмитаси, Меҳнат бошқармаси, Пенсия жамғармаси вилоят бўлими ва бошқа ташкилотлар ҳам бугун ўз меҳмондўстликларини билдириб, келган-кетганга қўл қовуштириб турибдилар. Ҳамма ёқда куй-қўшиқлар, шўх рақслар. Одамлар лабида кулгу, табассум.\nБоғ ўртасидаги айлана майдонда касб-ҳунар коллежлари ва “Баркамол авлод” марказлари ўқувчиларининг тасвирий ва амалий санъат намуналари кўргазмаси бўлиб ўтди. Рости, Оқолтин ва Сардоба тумани ўқувчилари ясаган ўйинчоқларни қўриб, ҳайратландик. Уларнинг барчасига вилоят ҳокими томонидан китоблар совға қилинди.\n– Бу – байрамнинг биринчи куни, – дейди вилоят халқ таълими бошқармаси хотин-қизлар бошланғич ташкилоти раиси, маънавий –маърифий ишлар бўйича бош мутахассис Зулфия Неъматова. – Кейинги кунларда бундан-да ажойиб кўргазмалар ташкил қиламиз. Фарзандларимизнинг иқтидорини, истеъдодини намойиш қилиб, фахрланишдан чарчамаймиз. Қувонарлиси, улар ясаган, тиккан буюмлар, чизган суратларда ўзбек халқининг миллий маданияти акс этиб турибди.\nТинч юртга байрамлар ярашади. Гулистон шаҳрини чулғаган куй-қўшиқлар, кўчаларни тўлдирган, байрамона кийинган юртдошларимиз, айниқса, қошларига ўсма қўйиб, миллий кийимларини кўз-кўз қилган қизларимиз кўнгилларимиз хотиржамлигидан, эртамизга ишонч борлигидан даракдир. Илоҳим, тинч ва фаровон юртимизга кўз тегмасин.\n← НАВРУЗ – ХАЙРЛИ ВА САВОБ ИШЛАР ДЕБОЧАСИ\nНАВРУЗ ТАНТАНАЛАРИ ДАВОМ ЭТМОҚДА →\nВАТАН ФИДОЙИЛАРНИ УНУТМАЙДИ\n06.12.2016 sirdaryo ВАТАН ФИДОЙИЛАРНИ УНУТМАЙДИda fikr bildirishni o'chirish\n24.03.2016 sirdaryo ҲАР КУНИМИЗ НАВРЎЗ БЎЛСИН!da fikr bildirishni o'chirish


Трамп АҚШнинг яна бир давлатдаги элчиси номзодини маълум қилди | Azon.uz - Ахборот-таҳлилий портал\n2020 йил 19 январ, якшанба\nТрамп АҚШнинг яна бир давлатдаги элчиси номзодини маълум қилди\n385 19:30 18.02.2019\nАҚШ президенти Дональд Трамп Дэвид Саттерфилдни мамлакатнинг Туркиядаги элчиси сифатида таклиф этди. Бу ҳақда “Анадолу” агентлиги Оқ Уй берган баёнотга таяниб хабар берди.\nУ мазкур лавозимга ҳали расман тайинланмади чунки у Сенат томонидан тасдиқланиши керак.\n“Элчи Саттерфилд 2009 йилдан 2013 йилгача ҳамда 2014 йилдан 2017 йилгача Италия пойтахтидаги ”Кўп миллатли кучлар ва кузатувчилар”нинг бош директори бўлиб хизмат қилди”, дейилади Оқ Уйнинг берган баёнотида.\nЭслатиб ўтамиз, ҳозирда АҚШнинг Афғонистондаги элчиси Жон Басс 2014 йилдан 2017 йилгача АҚШнинг Туркиядаги элчиси сифатида фаолият юритган эди. У 2017 йилда Анқарани тарк этгач унинг ўрни ҳозиргача бўш қолаётган эди.\nАҚШ Туркия Дональд Трамп Дэвид Саттерфилд\nАҚШ ҳарбий ҳаво кучларига илк мусулмон воиза ишга олинди\n590 20:30 18.01.2020\nСаудия Арабистони америкалик аскарлар учун қанча тўлайди?\n1064 15:20 18.01.2020\nАҚШлик муслима аёлларнинг ҳимоя методикаси\n729 17:40 17.01.2020\nЭроннинг ҳужумида америкалик аскарлар контузияга учраган\n870 17:20 17.01.2020\nМўмин билан мусулмоннинг фарқи борми?\n2253 16:00 17.01.2020\n“Толибон” АҚШга музокара ўтказишни таклиф қилди\n456 14:07 17.01.2020\nСўровнома натижалари (5899 та овоз):\nҚаршиман, чунки бу қимор (5520) 93.6%\nМенга фарқи йўқ (198) 3.4%\nЯхши бўлади (181) 3.1%\nФаластинлик олим ҳайратли тарзда вафот этди (видео)\n“Ўғлим, Филиппинда яна битта оилам бор...”\nФранцияда Султон Сулаймоннинг имзоси энг чиройли деб эътироф этилди\n“Кредит дўконида ишлашим ҳалолми ё ҳаромми?”\n“Ўша тундаги ҳайдовчини излаяпман...”\nАвстралиядаги ёнғинларда ҳадисдаги яна бир ҳикмат эсга олинди\n"Эрингизнинг кўнглига қаранг, дугонажон!"\nҚамоқдаги маҳбусларнинг ўзаро оқибатлари...


Трампнинг YouTubeдаги каналига қўйилган тақиқ қачон олинади?\nАҚШ собиқ президенти Дональд Трампнинг YouTube платформасидаги канали жорий йилнинг январь ойидан буён тақиқ остида қолмоқда. Видеосервис бош директори Сьюзан Вожицки ушбу ўрнатилган чеклов қачон олиб ташланиши ҳақида гапирди.\nYouTube Трампга каналидан фойдаланиш имконини қайта тиклаб бериш ҳамон қалтис, деб санамоқда. Бу шу кунларда ҳам мамлакат аҳолиси ўртасида иғво тарқалиш хавфи мавжудлиги билан боғлиқ. Ана шу омил бартараф бўлгач, чеклов олиб ташланади.\nСьюзан Вожицкининг асос кўрсатишича, Капитолий (АҚШ конгресси биноси) аввалгидек қаттиқ тартибда қўриқланаяпти, бу эса сақланиб қолаётган хавф билан алоқадор ҳолат.\nАввалроқ, қандайдир қуролланган гуруҳ гўёки конгресс ҳудудида портлаш уюштирмоқчи эканлиги хабари тарқалганди. Шундан сўнг, Америка полицияси Капитолийга январь ойида уюштирилган босқинга ўхшаш ҳолатдан хавотирланиб, ҳаракатга келган.


18:02 12.10.2019 (Янгиланган 18:05 12.10.2019)\nХалқаро гимнастика федерацияси ўзбекистонлик икки нафар спортчига Токио Олимпиадаси лицензиялари тақдим этилганини расман тасдиқлади.\nТОШКЕНТ, 12 окт – Sputnik. Халқаро гимнастика федерацияси ўзбекистонлик икки нафар спортчига Токио Олимпиадаси лицензиялари тақдим этилганини расман тасдиқлади.\nМиллий олимпия қўмитаси хабарига кўра, Оксана Чусовитина ва Расулжон Абдураҳимов Олимпиада йўлланмаларини қўлга киритган.\nОксана Чусовитина спортни тарк этиш ҳақида ҳатто ўйламаслигини айтди\n“Шу тариқа ўз номини тарих зарварақларига битган Оксана фаолиятида саккизинчи бор Олимпия ўйинлари йўлланмасини қўлга киритмоқда. Регламентга кўра, ҳамюртларимиз келаси йил Токио Олимпиадасида ўзлари истаган йўналишда иштирок этишлари мумкин”, - дейилади хабарда.\nҚайд этилишича, Токио Олимпиадасига лицензия олган ўзбекистонлик спортчилар сони 10 нафарга етган.\n16:47 08.07.2020 (Янгиланган 16:48 08.07.2020)\nТошкент хоккей клуби Олий лигада танаффусга чиқиши муносабати билан унинг таркибидаги легионерлар бошқа жамоаларга ўтишди. Батафсил инфографикамизда томоша қилинг.\nМаълумки, 2020 йилнинг 17 апрел куни "Хумо" хоккей клуби Олий лигада бир йил танаффус эълон қилган эди. Ўтган вақт ичида жамоа сафидаги легионер хоккейчилар ўзларига бошқа жамоалар топишга улгуришди.\nХусусан, Артём Воронин ва Павел Синявский Ханти-Мансийскдаги "Югра" жамоаси билан, дарвозабон Роман Смирягин, ҳимоячилар Арсений Ерохин ва Надир Ислямовлар - Тольяттининг "Лада" жамоаси билан шартнома имзолашди.\nШунингдек Константин Гавриленко ва Глеб Летов, Артём Попитич, Дмитрий Мехоношинлар эса Уралдаги энг таниқли клублардан бири - "Молот - Прикамья" клуби билан шартнома имзолашди. Павел Новожилов ва Антон Богацкийлар эса Тамбов хоккей жамоаси билан шартномалар имзолашди.\n"Хумо" собиқ юлдузлари қайси жамоаларга ўтгани ҳақида батафсил инфографикамизда томоша қилинг.\n19:22 08.07.2020 (Янгиланган 19:28 08.07.2020)\nТОШКЕНТ, 8 июл — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nБир сутка давомида 395 кишида коронавирус аниқланди, Ўзбекистонда коронавирус инфекцияси қайд этилганлар сони 10 982 нафарни ташкил қилмоқда.\nАйни пайтда 4 052 нафар беморга белгиланган стандартлар бўйича даво чоралари кўрилмоқда. 24 нафар бемор оғир аҳволда, 13 нафар бемор ўта оғир аҳволда.\nУчтепа туманида яшовчи 64 ёшли Б.К. (эркак киши) 1 июлдан Тошкент шаҳар тез тиббий ёрдам клиник шифохонаси реанимация бўлимида юрак ишемик касаллиги, стенокардия, гипертония, қандли диабетнинг 2-тури, нафас етишмовчилигининг 1-2-даражаси, сурункали буйрак етишмовчилиги ташхиси билан даволаниб келган.\n2 июль куни ундан "COVID-19" инфекциясига намуна олинган ва касаллик тасдиқланган. Охирги 8 йил давомида у паркинсон касаллиги билан диспансер назоратида бўлган. Бемор 2019 йил 1 июль куни бош мияда қон айланишининг ўткир бузилиши ишемик турини ҳам ўтказган.\nРеанимацион муолажаларга карамай, бемор ўткир юрак қон-томир ва нафас етишмовчилигидан вафот этди.\nРеспубликада карантин яна кучайтирилади\nЎзбекистонда коронавирус билан боғлиқ эпидемиологик вазиятнинг ёмонлашуви туфайли карантин чоралари кескин кучайтирилади. Автотранспорт ҳаракати ва йирик жамоат объектлари фаолияти чекланади. Бу ҳақда тўлиқ.\nШифохоналарда ётоқ ўринлари қолмади\nЎзбекистонда шифохоналарда COVID-19 билан касалланган беморлар учун мўлжалланган ётоқ-жойлар қолмади. Бу ҳақда коронавирусга қарши курашиш штаби вакили Ҳабибулла Оқилов АОКАдаги брифингда маълум қилди.\n“Агар ҳар куни 1000 та коронавирус касаллиги аниқланса, Ўзбекистон соғлиқни сақлаш тизими ўлади”, - деб қўшимча қилди Оқилов.\nЧартер жадвали ўзгарди\nЧартер рейслари жадвали Республика махсус комиссияси томонидан қайта кўриб чиқилди.\n6 – 19 июль кунларига режалаштирилган 19 та парвоздан 13 таси амалга ошириш белгиланди, жумладан Россиядан 9 та парвоздан 5 таси амалга ошириш режалаштирилган. Москвага 6 тадан 3 та, Санкт-Петербургга 2 тадан 1 та парвоз амалга ошириш кўзда тутилди. Владивостокка махсус рейс сақлаб қолинди. Дубайдан эса парвоз бекор қилинган. Янги парвозлар жавдали.\nЭпидемиологик вазият яхшиланиши билан хорижий давлатлардаги Ўзбекистон фуқароларини олиб келиш мақсадида талаб юқори бўлган йўналишларда рейслар сонини сезиларли даражада кўпайтириш чоралари кўрилади.\nТашқи ишлар вазирлиги Россия-Қозоғистон чегарасидаги “Маштаково” назорат-ўтказиш пункти яқинида ва Оренбург вилояти Бузулук шаҳрида ватандошлар тўпланиши юзасидан баёнот берди.\nРоссия ҳудудида бўлиб турган фуқаролардан чеклов чораларига тўғри баҳо беришларини, Россия-Қозоғистон давлатлараро чегарасини кесиб ўтиш пунктларига боришга уринмасликларини, ҳозирда бўлиб турган жойларида қолишларини ва ўзларининг ва атрофдагиларнинг соғлиғини хавф остига қўймасликларини яна сўралган.\nЎзбекистон фуқаролари чартер рейсларини ташкил этиш бўйича Республика махсус комиссиясининг қарорига биноан ҳамда мунтазам “сариқ” ва “яшил” рейслар қайта ташкил этилишига кўра ватанга қайтадилар.\nШунингдек, ТИВ Қозоғистон билан чегарадаги “Жибек жоли” – “Ғишт-Кўприк” назорат-ўтказиш пункти яқинида тўпланган Ўзбекистон фуқароларига мурожаат қилди. Қайд этилишича, техник сабабларга кўра сўнгги кунларда ватандошларнинг давлатлараро чегарадан ўтишлари чекланган миқдорда амалга оширилган.\n“Жибек жоли” ўтказиш пункти орқали республика фуқароларининг Ўзбекистон ҳудудига чекланган ҳолда кириши билан боғлиқ барча муаммолар тез муддатда ҳал қилинади.\nТест онлайн бўлмайди\nТурли манбаларда давлат олий таълим муассасаларининг бакалавриат таълим йўналишларига кириш имтиҳонлари онлайн бўлиши мумкинлиги ҳақида хабарлар тарқалди.\nЎзбекистон президентининг 2019 йил 14 майдаги “Олий таълим муассасаларига тест синовлари орқали қабул қилиш тизимини такомиллаштириш бўйича қўшимча чора-тадбирлар тўғрисида”ги қарорига мувофиқ олий таълим муассасаларининг бакалавриат таълим йўналишларига мос тест синови топшириладиган фанлар мажмуаси, баҳолаш мезонлари, тест топшириқлари сони ҳамда тест синовларини ўтказишнинг аниқ муддатлари Ўзбекистон Республикаси таълим муассасаларига ўқишга қабул қилиш бўйича Давлат комиссияси томонидан белгиланади.\nҲозирги кунда Давлат тест маркази томонидан тест синовларини ҳар йилги шаклда, катта сиғимли биноларда, санитария-гигиена талабларига риоя этилган ҳолда ўтказиш бўйича тайёргарлик ишлари олиб борилмоқда.\nСўнгги маълумотларга кўра, инфекцияни юқтириб олган кишиларнинг сони 11,8 миллиондан ошди, 544 минг киши вафот этди. Энг кўп ҳолатлар АҚШда (2,9 млн), Бразилияда (1,6 млн), Ҳиндистонда (742 минг).


COVID-19’нинг олтита шакли аниқланди, уларнинг учтаси нисбатан енгил\nЛондондаги Қироллик коллежи тадқиқотчилари коронавирусга чалинишнинг олтита асосий шаклини аниқладилар,улар белгилари ва оғирлиги жиҳатидан бир-биридан фарқ қилади. Бу шаклларнинг учтаси нисбатан енгил ва уларда жуда камдан-кам ҳолларда нафас етишмовчилиги кузатилади. Лекин олтинчи тури ҳақида бундай деб бўлмайди - ўлимларнинг асосий қисми мана шу шаклда юз беради.\nОлимлар АҚШ ва Буюк Британиядаги клиникаларда 1600 беморда кузатилган аломатлар ҳақидаги маълумотларни таҳлил қилишди. Улар касалланишнинг дастлабки ва кейинги кунларидаги клиник кўринишларини синчиклаб таққослаш орқали айрим қонуниятларни яратдилар. Уларга кўра, касалликнинг дастлабки босқичидаги баъзи белгиларга қараб касаллик қанчалик оғир кечишини, беморда нафас қисиши (сунъий нафас ускунасига эҳтиёж) қай даражада бўлишини аниқласа бўлади. Sky News телеканалига кўра, COVID-19’нинг 6 шаклидан қай бири юз беришини касалликнинг дастлабки кунларида айтиш мумкин.\nОлимлар дастлабки учта шаклни шартли равишда нисбатан енгил дея таърифлашди, чунки айнан шу шакллар кузатилган беморларнинг 1,5 фоиздан 4,4 фоизгача қисмида нафас етишмовчилиги кузатилган. COVID-19’нинг биринчи ва иккинчи шаклларида гриппга хос белгиларни кўриш мумкин: бош оғриғи, ҳиднинг йўқолиши, мушаклар оғриғи, йўтал, томоқ оғриғи, ҳансираш, кўкрак оғриғи, иштаҳанинг йўқолиши. Биринчи шакл иккинчисидан фақат бир жиҳатдан – ҳарорат кўтарилиши билан (иккинчи шаклда) фарқ қилади. Биринчи шаклда фақат 1,5 фоиз, иккинчи шаклда эса 4,4 фоиз ҳолларда нафас етишмовчилиги юз берган.\nУчинчи шаклнинг белгилари: бош оғриғи, ҳид сезиш йўқолиши, иштаҳа йўқолиши, диарея, кўкрак қафасидаги оғриқ, қуруқ йўтал, баъзида иситма. Дастлабки икки шаклдан учинчи шаклнинг асосий фарқи диарея ҳисобланади. Бу шаклда нафас етишмовчилиги 3,3 фоиз ҳолларда юз беради.\nКейинги шакллар эса олимлар томонидан оғир деб белгиланган. Тўртинчи шакл белгилари: бош оғриғи, ҳид сезмаслик, йўтал, иситма, ҳансираш, кўкрак қафасида оғриқ, ҳолсизлик ва чарчоқ. Касалликнинг бу шаклида асосий белги доимий ҳолсизлик, чарчоқ ҳисси деб ҳисобланади. Бу шаклда нафас етишмовчилиги нисбатан кескин ортади — беморларнинг 8,6 фоизига ўпка фаолиятини яхшилаш учун махсус тиббий ёрдам талаб қилинади.\nБешинчи шакл белгилари: бош оғриғи, ҳид сезмаслик, иштаҳа йўқолиши, йўтал, иситма, ҳансираш, томоқ оғриғи, кўкрак қафасида оғриқ, чарчоқ, беҳаловатлик, мушаклар оғриғи. Бу шаклда беҳаловатлик ва доимий чарчоқ қўшилади. Агар бу белгилар касалликнинг дастлабки кунларида кузатилса, ўпка фаолиятини яхшилашга бўлган эҳтиёж 9,9 фоизга ошади.\nНиҳоят, касалликнинг олтинчи, энг оғир шакли учун касалликнинг биринчи кунларида қуйидаги белгилар хос: бош оғриғи, ҳид сезмаслик, иштаҳа йўқолиши, йўтал, иситма, ҳансираш, томоқ оғриғи, кўкрак қафасида оғриқ, чарчоқ, беҳаловатлик, мушаклар оғриғи, нафас етишмаслиги, диарея, қорин оғриғи. Сунъий нафасга бўлган эҳтиёж бошқа шаклларга нисбатан энди 19.8 фоизга ошади.\n"Бизнинг тадқиқотларимиз COVID-19’га мойил бўлган беморларни кузатиш ва уларга тиббий ёрдам кўрсатишда катта аҳамиятга эга. Агар биринчи беш кун ичида ушбу 6 шаклнинг қай бири юз бериши аниқланса, беморга шунча тез ёрдам бериш мумкин. Қондаги кислород ва қанд миқдорини кузатиб, суюқлик йўқотишнинг олди олиниб, вақтида ҳаракат қилиш керак бўлади. Натижада беморни касалхонага ётқизмасдан уйда даволаб, унинг ҳаётини сақлаб қолиш осон бўлади", - дейди тадқиқот муаллифи доктор Клер Стивенс.\nТадқиқотчиларнинг фикрига кўра, агар беморнинг ёши катта ва соғлиғида муаммолар, ортиқча вазн ва олдиндан сурункали касалликлари (диабет ва нафас олиш билан боғлиқ касалликлар) бўлса COVID-19’нинг бундан-да оғир шакллари рўй беради.


iPhone X фойдаланувчилари аллақачон нуқсонлардан шикоят қила бошлашди - Terabayt.Uz\nApple’нинг яқинда савдога чиқарилган «юбилей айфони» кўплаб мамлакатларда катта талаб билан сотилаётганидан хабарингиз бор. Бироқ смартфонни қўлга киритган фойдаланувчилар аллақачон ундаги камчиликдан шикоят қила бошлашган, деб ёзади Mac Rumors нашри.\nКамида 20 нафар iPhone X эгаси янги смартфон экранидаги яшил чизиқдан шикоят қилган. Хабарга кўра, мазкур нуқсон айфон қадоғидан олиниб, фойдалана бошланганидан кейинги бир неча кун ичида намоён бўлмоқда. Бундай ҳолларда смартфоннинг ўзига шикаст етмаган, фақат экранига яшил рангли тўғри чизиқ тушиб қолаётир.\nФойдаланувчиларнинг айтишларича, iPhone’ни ўчириб-ёқиш ҳам, ҳаттоки созламаларини тўлиқ дастлабки ҳолатига қайтариш ҳам экрандаги муаммони ҳал этишга ёрдам бермаяпти.\nМаълум қилишларича, мазкур муаммо қурилманинг етказилиш партиясига ёки тарқалиш мамлакатига ҳам боғлиқ эмас. Экрандаги яшил чизиқдан нолиган фойдаланувчилар АҚШ, Канада, Польша ва Австралияда ҳам бор, дейди Mac Rumors.\nTwitter фойдаланувчилардан бирининг айтишича, у мазкур муаммо юзасидан Apple қўллаб-қувватлаш марказига мурожаат этган ва компания унинг смартфонини алмаштириб берган.\niPhone X дисплейидаги муаммолар тўғрисида хабарлар 10 ноябрь кунидан тарқала бошлаганди. Ўшанда фойдаланувчилар совуқ ҳароратда смартфон экранининг сенсори тегинишларни сезмай қолаётганидан нолишган. Apple шунда айфон экранидаги муаммони тан олган ва хатоликни тузатиш учун янгиланган дастурий таъминот тақдим этишга ваъда берган.\n#дисплей #смартфонлар #хабарлар #Apple iPhone X


1316 Ўқиш режими + -\nҲажнинг 20дан ошиқ вожиблари бор. Қуйидагилар шулар жумласидандир. 1. Мийқотдан бошлаб эҳромга кириш.\n2. Қурбон ҳайитининг биринчи куни тонг отгач, кун ёришгунча, бир лаҳза бўлса ҳам, Муздалифада туриш. 3. Сафодан бошлаб Марвада битириш шарти билан Сафо билан Марва орасида 7 марта саъй қилиш (югуриш).\nИзоҳ: Сафо билан Марва Макка шаҳри ичида жойлашган бўлиб, ораси, тахминан, 305 метрча бўлган икки тепаликдир. Ораларидаги ушбу масофа бугунги кунда икки томони дўконлардан иборат кўчадир.Ривоят қилинишича, Иброҳим алайҳиссалом аёллари Ҳожар онамиз билан ўғиллари Исмоил алайҳиссаломни, егулик ва сувсиз бугунги Макка шаҳри жойлашган водийга ташлаб, ўзлари Фаластинга қайтадилар. Шундан сўнг ёлғизлик ва чанқоқликдан сиқилган Ҳожар онамиз бирор-бир ёрдам ёки сув топиш умидида бу икки тепалик орасида югуриб, етти марта у ёқдан бу ёққа бориб келадилар. Ҳаж асносида ҳожилар томонидан бажариладиган саъй ибодати ушбу ҳодисадан қолган..\n4. Маккалик бўлмаган ҳожиларнинг видо (хайрлашув) тавофи қилишлари. 5. Қурбон ҳайити ва ташриқ кунларида шайтонга тош отиш.\n6. Соч олдириш ёки қисқартириш. 7. Тикилган кийимларни киймаслик ёки бош ва юзни ёпиш каби ножоиз ҳаракатларни қилмаслик.\n1. Эҳромли ҳолда қилиниши тақиқланган барча ҳаракатлардан ўзини тийиш. 2. Каъбани тавоф қилаётганида жунуб ва бетаҳорат бўлмаслик ҳамда аврат жойларининг ёпилиши. 3. Байтни ҳар етти марта айланганидан сўнг икки ракъат намоз ўқиш. 4. Ҳар бир тавофни Ҳатим деб номланган жойнинг (Каъбанинг эски пойдевори) орқасидан бошлаш. 5. .Ҳажарул Асвад қаршисидан бошлаб, Байтуллоҳни чап тарафида тутган ҳолда тавоф қилиш.\nҲажнинг суннатлари жуда кўп бўлиб, ассосийлари қуйидагилардир:\n1.Эҳромга киришдан аввал ғусл қилиш. 2. Эҳромга кираётганида эҳромнинг суннати ниятида икки ракъат намоз ўқиш. 3.Эҳромга киргач, талбияни кўп айтиш. 4.Маккалик бўлмаганларнинг тавофи қудум қилишлари.\n5.Тавофни кўп қилиш. Бу тавоф маккалик бўлмаганлар учун нафл намоздан афзалдир.\n6.Имомнинг ҳаждаги ибодат тартибларини тушунтириш мақсадида Зулҳижжанинг еттинчи куни пешиндан сўнгра, Маккада хутба ўқиши. 7.Тарвия (Зулҳижжанинг саккизинчи) куни қуёш чиққач, Маккадан Минога йўл олиш ва ўша тун Минода қолиш. Изоҳ: Мино Маккадан 6,5 км шарқда жойлашган шаҳарчадир. «Мино» истак, орзу деган маънони англатади. Аллоҳнинг амри билан Иброҳим алайҳиссалом, ўғиллари Исмоил алайҳиссаломни мана шу ерда қурбонлик қилишга киришган эдилар. 8. Зулҳижжанинг тўққизинчи куни қуёш чиққач, Минодан айрилиб, Арафотга чиқиш. 9. Иложи борича хушуъ билан ва ёлворган ҳолда, кўпроқ дуо-илтижога ғайрат қилиш.\n01:52 / 12.06.2018 1289\nЎлим ва ҳаёт\n«Қўлида мулк бўлган У Зот улуғ, муқаддас бўлди. У барча нарсага қодирдир. У ўлим ва ҳаётини сизларнинг қайсиларингиз амалда яхшироқ эканлигингизни синаш учун давоми...\n10:57 / 11.03.2017 6716\n01:08 / 15.03.2018 1413\nБисмиллаҳир роҳманир роҳим, Илоҳи қулингман, кечир гуноҳим....... Елиб парвонадек, гирён юрибман, Келиб, девонадек урён турибман. На тоатим бору, на савобим давоми...\n02:55 / 21.11.2016 1448


ОЛАМ УЗРА ЯНГРАЙВЕР, «ШАРҚ ТАРОНАЛАРИ» - Ўзбекистон овози газетаси\nОЛАМ УЗРА ЯНГРАЙВЕР, «ШАРҚ ТАРОНАЛАРИ»\nСамарқанд шаҳрида 28 август куни «Шарқ тароналари» XI халқаро мусиқа фестивалининг тантанали очилиш маросими бўлиб ўтди.\nШу кунларда турли халқлар вакиллари ва маданиятлар учрашган манзил — Самарқандда қўшалоқ байрам шукуҳи кезмоқда. Ватанимиз мустақиллигининг 26 йиллик байрами ва «Шарқ тароналари» халқаро мусиқа фестивалига кўрилган пухта тайёргарлик шаҳарга ўзгача файз ва чирой бахш этган. Сўлим боғ ва хиёбонлар, нурафшон кўчалар таровати, турфа гуллар ифори ҳар қандай кишига янада кўтаринкилик бағишлайди. Жаҳоннинг турли минтақаларидан келган турфа одамлар чеҳрасидаги мамнунлик, ўзаро самимий муносабат Самарқандда катта байрам бошланаётганидан дарак беради.\n...Бибихоним масжидида бир гуруҳ хорижлик меҳмонлар юрибди. Ранг-рўйи, тили, кийиниши ҳар хил. Лекин юз-кўзларида бир хил ифода: хотиржамлик, мамнунлик ва самимият. Улар «Шарқ тароналари»да иштирок этиш учун Ҳиндистон, Австралия, Германия ва Эквадордан келишган. Австралиянинг «Zulya and the children of the underground» жамоаси созандаси Колин Филлип Жоннинг айтишича, у бу ерга ҳали шаҳар тонг либосини киймасдан олдин келибди. Сабаби билан қизиқдик.\n— Маҳаллий аҳоли қуёш нурлари дастлаб ушбу мадраса гумбазига тушади, Самарқандда тонг Бибихоним масжидидан бошланади, дейишди. Буни ўз кўзим билан кўрмоқ учун келдим. Жуда ажойиб манзара. Бунақасини бошқа жойда учратмайсиз. Неча асрлар аввал буюк Соҳибқирон Амир Темур ҳам тонгни ҳозир биз турган жойда, ўз ёрига атаб қурдирган мана шу маҳобатли иморат пештоқига термулиб кузатган бўлса не ажаб! Ҳайратим чексиз. Бу афсонавий шаҳар ҳақида баъзи нарсаларни эшитгандим. Лекин бу ерда билганларим, кўрганларим бир олам. Эшитгандан кўра кўрган афзал, деганлари ростлигига яна бир бор амин бўлдим. Мамлакатингиз менда катта таассурот қолдирди. «Шарқ тароналари» бутун дунё санъаткорларининг ўзига хос байрами. Унда иштирок этаётганимдан фахрланаман.\nБугун Самарқандга келган киши ана шундай байрамона, дўстона муҳитнинг гувоҳи бўлмоқда. Бу ерда Биринчи Президентимиз Ислом Каримов ташаббуси билан 20 йил аввал асос солинган «Шарқ тароналари» халқаро мусиқа фестивали ўн биринчи бор ўтказилмоқда.\nҲар икки йилда ташкил этилаётган «Шарқ тароналари» халқаро мусиқа фестивали жаҳон аҳлининг ўзаро маданий мулоқотга бўлган эҳтиёжини рўёбга чиқаришда беқиёс восита бўлиб хизмат қилаётир.\n28 август, соат 19:10. Самарқанд, Регистон майдони.\nШердор, Тиллакори, Мирзо Улуғбек мадрасалари гулгун шафақ ёғдусида янада гўзал ва салобатли кўринади. Бетакрор амфитеатр ҳосил қилган бу муҳташам обидалар анжуманга ўзгача руҳ, улуғворлик бағишлаган. Майдон «Шарқ тароналари» халқаро мусиқа фестивалининг тантанали очилиш маросимига йиғилган томошабинлар билан гавжум. Улар орасида анжуман қатнашчилари ва меҳмонлари, санъат ихлосмандлари, мусиқашунос олимлар, чет эллик ва маҳаллий журналистлар, сайёҳлар бор.\nФестиваль иштирокчилари ва томошабинлар Ўзбекистон Республикаси Президенти Шавкат Мирзиёевни қарсаклар билан кутиб олади.\nКарнай-сурнай, ноғора садолари янграйди.\nСўз Ўзбекистон Республикаси Президенти Шавкат Мирзиёевга берилади.\nДавлатимиз раҳбари «Шарқ тароналари» халқаро мусиқа фестивали иштирокчилари ва меҳмонларини қутлар экан, мазкур анжуманнинг чуқур инсонпарварлик руҳи ва фалсафаси, халқлар ўртасида дўстлик ришталарини мустаҳкамлаш, маданий мулоқотни ривожлантириш, мумтоз мусиқа анъаналарини асраб-авайлашдаги аҳамияти ҳақида тўхталди, фестиваль ишига муваффақият тилади.\nХалқаро мусиқа фестивалининг очилишига бағишланган театрлаштирилган концерт дастури бошланади. Майдон узра сеҳрли куй таралади. Оҳанг секин-аста бутун вужудингизга кириб боради. Бу оройишнинг қиёси йўқ. Мусиқа измидасиз. Сеҳрли оҳанг таъсирида илиқ хотиралар ёдга тушади, баъзан умрингиз бино бўлиб бормаган масканларни тасаввурингизда гавдалантиради. Бу куй сеҳри, оҳанг завқи, мусиқа қудратидир.\nДунё халқларини бирлаштирадиган бундай фестиваль нима учун айнан Самарқандда ўтказилади? Бу саволга тарихнинг ўзи инкор этиб бўлмайдиган мисоллар билан жавоб берган.\nМанбаларда қайд этилишича, Ғарб ва Шарқ ўртасидаги савдо-сотиқ, маданий алоқалар айнан Самарқанд орқали амалга оширилган. Бу шаҳар ана шу икки қитъани боғлаган Буюк ипак йўлининг маркази ҳисобланган. Шаҳар савдогарлари Хитой, Эрон, Миср, Ҳиндистон, Византия билан савдо-сотиқ қилган. Айнан шу ерда Мағриб ва Машриқ маданиятлари ўзаро туташган, бир-бирини бойитган. Шу боис Ғарбда — Рим, Шарқда — Самарқанд деган ибора пайдо бўлган. Бу икки шаҳар инсоният тақдирида буюк ўзгаришлар қилгани учун «Боқий шаҳар» номини олган.\nБуюк аждодимиз Амир Темурнинг Мовароуннаҳрга ҳукмдор бўлиши Самарқанд тарихида янги саҳифа очган. Амир Темур ва темурийлар ҳукмронлиги даврида Самарқанд салтанат пойтахти сифатида Шарқнинг энг гўзал шаҳри бўлиш билан бирга, йирик иқтисодий, сиёсий, маданий марказга айланган.\nШаҳар қалъаси ичида икки муҳташам қаср — Кўксарой ва Бўстонсарой, ҳунармандлик устахоналари, савдо расталари, карвонсаройлар, шифохоналар ва бошқа маданий-маиший бинолар қурилган. Боғи Беҳишт, Боғи Дилкушо, Боғи Шамол, Боғи Баланд ва бошқа боғларнинг довруғи дунёга таралган. Бибихоним жомеъ масжиди, Амир Темур мақбараси, Шоҳи Зинда мажмуаси, Мирзо Улуғбек мадрасаси каби кўплаб машҳур меъморий обидалар ҳамон бутун дунёдан сайёҳларни ўзига мафтун этиб келмоқда.\nЗамонасининг улкан илмий марказларидан бири бўлган Самарқандда Мирзо Улуғбек, Хожа Аҳрор Валий, Қозизода Румий, Али Қушчи, Шарафиддин Али Яздий, Давлатшоҳ Самарқандий, Алишер Навоий, Абдураҳмон Жомий сингари буюк аждодларимизнинг қадам излари бор. Не-не буюк давлат арбоблари, саркардалар, ижодкорлар бу шаҳри азимни зиёрат қилган.\n...Ўзбек мумтоз ашулалари тизгинсиз хаёлларни тартибга солади, жозибадор рақслар кўнгилларга завқ-шавқ бағишлайди. Томошабинлар дилтортар ашулаларга жўр бўлиб, рақс тушади.\nЮртимизда мусиқа санъати қадимдан ривожланган. Тарихчи Шарафиддин Али Яздий «Зафарнома» асарида Амир Темур даврида ўтказилган мусиқий анжуманлар ҳақида ёзар экан, шундай қайд этади: «Яхши овозли хонандалар куйлашни бошлаб, ғазалу нақш айтур эрдилар. Ва турку уйғур, мўғул ва хитойу араб ва ажамдин ҳар ким ўз расми билан нағма айтур эрди».\n— «Шарқ тароналари» фестивалини ҳар гал орзиқиб кутамиз, — дейди самарқандлик меҳнат фахрийси Тўлқин Аҳмаджонов. — Бу фестиваль дунё санъат аҳли байрами, халқимизнинг меҳмондўстлиги ва тинчликсеварлиги рамзига айланди. «Шарқ тароналари» санъат воситасида барча халқларни дўстликка, ҳамжиҳатликка даъват этмоқда. Шунинг учун ҳам фестивални сайёрамизнинг барча қитъаларида биладилар, севадилар, кутадилар.\nФестивалнинг нуфузи ортиб, иштирокчилари географияси тобора кенгайиб бормоқда. Кўплаб мамлакатлар, халқаро ташкилотлар, машҳур санъат намояндалари унда қатнашишни ўзлари учун шараф, деб билади. 1997 йилда ўтказилган биринчи фестивалда 31 мамлакат вакиллари қатнашган бўлса, бу йилги анжуманга 60 га яқин давлат санъаткорлари ташриф буюрди. Фестиваль ЮНЕСКО шафелигида ўтказилаётгани ҳам анжуманнинг юксак мақом ва нуфузини кўрсатади.\n...Маросим авжида. Мумтоз ашулалар, фольклор намуналари, завқли рақслар дилларни жўштиради. Шўх куй-қўшиқлардан завқланган томошабинлар санъаткорларга жўр бўлади.\n— «Шарқ тароналари» халқлар ўртасида тинчлик ва дўстлик ришталарини мустаҳкамлаш, маданий алоқаларни янада кенгайтиришга хизмат қилаётгани билан дунёдаги энг нуфузли фестиваллар сирасига киради, — дейди Эквадорнинг «Chotаmadre» мусиқий жамоаси аъзоси Эдгар Эдуардо. — Ўн биринчи марта ўтказилаётган ушбу халқаро мусиқа фестивали жаҳоннинг турли минтақаларидан келган мусиқачилар, созандаю хонандаларни бир ерга жамлади. Барчага ўз маҳоратини намойиш этиш учун тенг имконият яратди. Ўзбекистонда бундай фестивалнинг ташкил этилгани таҳсинга лойиқ. «Шарқ тароналари» йирик халқаро тадбир сифатида анъана тусига киргани ҳам юртингизда маданият ривожига алоҳида эътибор қаратилаётганидан яққол далолат беради.\n«Шарқ тароналари» жаҳон халқлари миллий мусиқа санъатида эришилган ютуқларни асраш ва ривожлантиришга хизмат қилмоқда. Санъат орқали халқлар ўртасида дўстлик ва маданий алоқаларни мустаҳкамлаш, инсонларни эзгу ғоялар атрофида жипслаштириш, истеъдодли ёшларни қўллаб-қувватлаш, халқаро ижодий алоқаларни янада мустаҳкамлашда муҳим омил бўлмоқда.\nХалқаро мусиқа фестивали қатнашчилари Регистон майдонидаги асосий саҳнадан ташқари, Самарқанд шаҳридаги қатор маданий-маърифий муассасалар, Оқдарё, Самарқанд, Пастдарғом, Жомбой туманларида ҳам концерт дастурлари намойиш этмоқда. Самарқанд шаҳридаги истироҳат боғлари ва хиёбонлар, театрлар, маҳалла гузарлари, болалар мусиқа ва санъат мактабларида учрашувлар ўтказилмоқда.


Динимизда ўтганларнинг яхши сифатларини эслаш яхшилик экани ва аксинча камчиликларини гапирмаслик таъкидлаб ўтилган. Шунинг учун ҳам халқимиз орасида бехосдан марҳумнинг камчиликларини гапириб қўйган одам хижолат бўлганидан гапининг ортидан “ер етказмасин” деб қўяди. Мусулмон киши ўтганларнинг нуқсонларини кавлаштириши яхши иш эмаслигини, ўзи ҳам вақти етиб уларнинг сафида бўлишини ҳис этмоғи лозим. Ўтган мархумлар ота-она бўлса, уларнинг ошна-оғайнилари, яқинлари билан оқибат қилиб қабрларига савоб етказадиган, нурга тўлдирадиган ишларни қилмоғи лозим бўлади.\nАбу Усайддан ривоят қилинади: “Набий соллоллоҳу алайҳи васаллам ҳузурида эдик. бир одам: “Ё Расулаллоҳ! Мен учун ота-онамга улар дунёдан ўтганларидан кейин қиладиган яхшилик қолдими?” деб сўради. У зот: “Ҳа! Тўрт хислат қолди: уларга дуо қилиш; улар учун мағфират сўраш; уларнинг аҳдига вафо қилиш; уларнинг дўстларини ва сенга уларсиз силаи раҳм бўлмайдиган кишиларни икром қилиш” дедилар”.\nСаъид ибн Мусайябдан ривоят қилинади: у зот: “Киши ўзидан кейин боласининг қилган дуоси билан кўтарилади”, дедилар ва: “Мана бундай”, деб икки қўлини кўтардилар”.\nДемак, инсон ўз ота-онасининг ортидан мағфират сўраб дуо қилса, ота-онанинг охиратдаги мартабаси кўтарилар экан.\nАбу Ҳурайрадан ривоят қилинади: “Маййит ўлганидан кейин унинг даражаси кўтарилади. Шунда у: “Эй Раббим, бу нима?” дейди. “Боланг сенга истиғфор айтди”, дейилади.\nДемак, инсон ўтганларни яхшиликда эслаб, ортидан садақа, эҳсонлар қилса ота- онасининг мартабаси юксалиб бораверар экан. Шу билан биргаликда бизларда баъзи нохуш холатларни ҳам эслаб ўтса яхши бўлади. Ота-онаси ўтган биродарларимиз кўпинча исрофли маъракаларни бидъат хурофотлар билан тўлдириб ташлашади. Албатта, маййит ҳаққи учун савоб умидида кўпчиликка таом улашиш савобли иш, лекин бунинг ҳам ўз чегараси ва тартиби бор.\nСаъд иб Убода розияллоҳу анҳудан ривоят қилинади: “У Расулуллоҳ соллаллоҳу алайҳи васалламга: “Эй Аллоҳнинг Расули, Саъднинг онаси вафот этди. Қайси садақа афзал?” деди. “Сув” дедилар. У бир қудуқ қазиди. Расули акром: “Мана шу Саъднинг онаси учун” дедилар.\nДемак, ота-она ортидан хайр-эҳсон деганда биз ўйлаганимиз каби фақат маъракалардан иборат эмас, балки инсонларга фойда келтирувчи ҳар қандай савобли ишлар ота-она учун савоб бўлиб бораверар экан.\nАллоҳ барчамиздан ўтганларни яхшилик ва савобли ишлар билан эслайдиган авлодлардан қилсин!\nОлмазор тумани “Мевазор” масжиди имом-хатиби\n1423 марта ўқилди\nДругие материалы в этой категории: « Қуриган дарахт фожеаси\tЕрнинг шакли »


Лицеф – medu.uz – Дорилар ҳақида маълумотлар ўзбек тилида\nHome Йўриқномалар Лицеф\nПрепаратнинг савдо номи: Лицеф\n1 флакон 1000 мг цефтриаксон (цефтриаксон натрий кўринишида) сақлайди.\nТаърифи: оқ рангли кукун.\nАТХ коди: J01DD04.\nЛицеф кенг таъсир доирасига эга бўлган цефалоспоринлар қаторининг учинчи авлод антибиотикидир. Бактерияларнинг ҳужайра мембраналари синтезини бостириши ҳисобига бактерицид таъсир кўрсатади. Аксарият грамманфий, кўпчилик граммусбат қўзғатувчилар ва баъзи анаэробларга нисбатан фаолдир. Бактериялар томонидан ишлаб чиқариладиган бета-лактамазаларнинг таъсирига чидамлидир.\nПрепаратга сезгир аэроб грамманфий бактериялар: Aeromonas spp., Alcaligenes spp., Branhamella catarrhalis, Citrobacter spp., Enterobacter spp. (баъзи штаммлари чидамли), E.coli, Haemophilus ducreyi, Haemophilus influenzae, Haemophilus parainfluenzae, Klebsiella spp. (шу жумладан Kl. pneumoniae), Moraxella spp., Morganella morganii, Neisseria gonorrhoeae, Neisseria meningitidis, Plesiomonas shigelloides, Proteus mirabilis, Proteus vulgaris, Providencia spp., Pseudomonas aeruginosa (баъзи штаммлари чидамли), Salmonella spp. (шу жумладан, S. typhi), Serratia spp. (шу жумладан, S. marcescens), Shigella spp., Vibrio spp. (шу жумладан, V. cholerae), Yersinia spp. (шу жумладан, Y. enterocolitica).\nБошқа антибиотиклар, масалан, пенициллинлар, биринчи ва иккинчи авлод цефалоспоринлар ва аминогликозидларнинг таъсирида жадал кўпаядиган юқорида санаб ўтилган микроорганизмларнинг кўпчилик штаммлари Лицефга сезгирдир. Клиник маълумотларга кўра бирламчи ва иккиламчи сифилисда препаратнинг яхши самарадорлиги кузатилади.\nЛицефга сезгир аэроб граммусбат бактериялар: Streptococcus agalactiae, Staphylococcus aureus (шу жумладан, пенициллиназа ишлаб чиқарадиган штаммлари), Streptococcus bovis, Staphylococcus epidermidis, Streptococcus pneumoniae, Streptococcus pyogenes, Streptococcus viridans.\nМетициллинга чидамли бўлган Staphylococcus spp., цефалоспоринларга, шу жумладан Лицефга ҳам резистентдир. Enterococcus spp. нинг кўпчилик штаммлари (масалан, Enterococcus faecalis) ҳам препаратга чидамлидир.\nЛицефга сезгир анаэроб қўзғатувчилар: Bacteroides spp., Clostridium spp. (Cl. Difficile дан ташқари), Fusobacterium spp. (F. mortiferum ва F. varium лардан ташқари), Peptococcus spp., Peptostreptococcus spp. Бета-лактамаза ишлаб чиқарадиган Bacteroides spp. нинг баъзи штаммлари (масалан, В. fragilis), Лицефга чидамлидир.\nМушак ичига/вена ичига юборилганида Лицеф организмнинг тўқималари ва суюқликларига яхши ўтади. Мушак ичига юборилганида биокираолишлиги 100% ни ташкил этади. Плазмада максимал концентрациясига мушак ичига юборилганида 2-3 соатдан кейин эришилади. Плазма альбуминлари билан 85-95% га қайтувчан боғланади ва бу боғланиш унинг қондаги концентрациясига тескари пропорционалдир.\nЛицеф интерстициал суюқликка тез диффузия бўлади, у ерда унга сезгир микроорганизмларга нисбатан ўзининг бактерицид таъсирини 24 соат давомида сақлаб туради. Ярим чиқарилиш даври узоқ давом этади, ва катталарда катталарда 8 соатни ташкил этади, 75 ёшдан ошган кекса ёшдаги одамларда тахминан икки марта узаяди, янги туғилган чақалоқларда эса 6,5-8 кунни ташкил этади.\nКатталарда Лицефнинг 50-60% сийдик билан ўзгармаган ҳолда, 40-50% сафро билан чиқарилади. Янги туғилган чақалоқларда Лицефнинг юборилган дозасини тахминан 70% буйраклар орқали чиқарилади. Буйрак ёки жигар фаолиятини бузилишларида катталарда жигар ва буйрак фаолиятини қайта тақсимланиши: агар буйрак фаолияти бузилган бўлса, сафро билан чиқарилиши ошади, агар жигарда патология бўлса, буйраклар орқали чиқарилиши кучаяди, шу сабабли Лицефнинг фармакокинетикаси ўзгармайди (ярим чиқарилиш даври бироз узайиши мумкин.\nЛицеф унга сезгир бактерияларнинг штаммлари чақирган барча инфекцияларга нисбатан самаралидир:\nбош мия пардаларини яллиғланиши (бактериал менингит, шу жумладан янги туғилган чақалоқларда ривожланган бактериал менингит);\nқорин бўшлиғи аъзоларининг инфекциялари (перитонит, ўт чиқариш йўлларининг инфекциялари, шу жумладан холангит, ўт пуфаги эмпиемаси ва меъда-ичак йўлларининг бошқа инфекциялари);\nсуяклар ва бўғимларнинг инфекциялари, юз-жағ соҳасининг инфекциялари;\nтери ва юмшоқ тўқималарнинг инфекциялари, инфекцияланган жароҳатлар ва куйишлар;\nиммунитети кучсиз (шу жумладан, нейтропенияси ва онкологик касалликлари) бўлган беморларда инфекцияни олдини олиш ва даволаш;\nбуйраклар ва сийдик чиқариш йўлларининг инфекциялари (асоратланмаган ва асоратланган, шу жумладан пиелит, ўткир ва сурункали пиелонефрит, цистит, простатит, эпидидимит);\nнафас йўлларининг инфекциялари (ўткир ва сурункали бронхит, пневмония, ўпка абсцесси, плевра эмпиемаси, бронхоэктазлар ва бошқ.);\nЛОР-аъзоларининг инфекциялари (мастоидит, ўрта қулоқ отити ва бошқ.);\nжарроҳлик аралашувларидан олдин инфекцияни олдини олиш мақсадида.\nЛицеф мушак ичига ва вена ичига оқим билан ёки томчилаб юборилади.\n1 г Лицеф 1% ли лидокаин гидрохлориди эритмасининг 3,5 мл да эритилади.\n1 г Лицеф 10 мл инъекция учун сувда эритилади.\nЛицеф 0,5 г ёки 1,0 г тайёр бўлган инъекция учун эритмани 2оС-8оС ҳароратда сақланганида 24 соат давомида ёки 15оС-25оС ҳароратда сақланганида 6 соат давомида қўллаш мумкин.\nЯнги туғилган чақалоқларга (икки ҳафталиккача бўлган) Лицеф 1 кг тана вазнига 20-50 мг дозада суткада бир марта буюрилади. Янги туғилган чақалоқларда ферментлар тизими етилмаганлиги сабабли препаратнинг дозасини ошириш мумкин эмас.\nЭмизикли болалар ва 12 ёшгача бўлган болалар учун Лицефнинг суткалик дозаси 1кг тана вазнига 20-80 мг ни ташкил этади суткада бир марта юборилади. Тана вазни 50 кг ва ундан ортиқ бўлган болаларга катталар учун қўлланадиган одатдаги дозаларда юборилади.\nКатталар ва 12 ёшдан ошган болалар: 1 г дан суткада бир марта (ҳар 24 соатда) юборилади. Оғир ҳолатларда ёки цефтриаксонга сезгирлиги ўртача бўлган қўзғатувчилар чақирган инфекцияларда, суткалик дозаси 2-4 г ни ташкил этади.\nДаволаш давомийлиги касалликнинг характери ва оғирлик даражасига боғлиқ. Бошқа антибиотиклар қўллаганида бўлгани каби, Лицеф препаратини тана ҳарорати нормал бўлганидан сўнг яна камида 3 кун давомида юбориш тавсия этилади.\nПрепаратни 1 кг тана вазнига 50 мг дан ортиқ дозада вена ичига юборилганида камида 30 минут давомида томчилаб юбориш керак.\nБактериал менингитда янги туғилган чақалоқлар ва болаларга препарат 1 кг тана вазнига 100 мг бошланғич дозада суткада бир марта юбориш буюрилади. Максимал суткалик дозаси 4 г ни ташкил этади. Қўзғалувчи идентификация бўлганидан сўнг доза камайтирилиши мумкин.\nГонореяни даволашда Лицефнинг тавсия этилган дозаси 250 мг ни ташкил этади, мушак ичига бир марта юборилади.\nЖигар фаолияти нормал бўлган шароитда буйрак фаолиятини бузилишлари бўлган беморларга ва буйрак фаолияти сақланган шароитда жигар фаолиятини бузилишлари бўлган беморларга препаратнинг дозасини камайтириш зарурати йўқ. Яққол буйрак етишмовчилигида (креатинин клиренси < 10 мл/минут.) Лицефнинг дозасини 2 г дан ошириш мумкин эмас.\nЖигар ва буйрак фаолияти бир вақтда бузилганида, шунингдек гемодиализдаги беморларда қон зардобидаги цефтраксоннинг концентрациясини мунтазам равишда назорат қилиш керак.\nОперациядан кейинги инфекцияларни олдини олиш учун 1-2 г Лицеф препаратини операциядан 30-90 минут олдин бир марта юбориш тавсия этилади. Колоректал жарроҳликда 2 г препаратни мушак ичига анаэроб бактерияларга нисбатан фаол бўлган мувофиқ модда билан бирга юбориш керак.\nЛицеф аксарият ҳолларда яхши ўзлаштирилади. Ножўя самаралари, одатда қайтувчан бўлади ва препарат бекор қилинганидан сўнг йўқолади.\nОвқат ҳазм қилиш тизими томонидан: кўнгил айниши, қусиш, диарея ёки қабзият, метеоризм, абдоминал оғриқлар, таъм билишни бузилиши, стоматит, глоссит, сохта мембраноз колит, жигар трансаминазалари (кам ҳолларда – ишқорий фосфатаза, билирубин, холестатик сариқлик) фаоллигини ошиши, дисбактериоз. Цефтриаксонни юқори дозаларда қўллаш сохта холелитиазни ривожланишига олиб келиши мумкин.\nАллергик ва иммунопатологик реакциялар: эшакеми, эт увишиши ёки иситма, тошма, қичишиш, кам ҳолларда – бронхоспазм, кўп шаклли эритема, Стивенс-Джонсон эритема, токсик эпидермал некролиз, зардоб касаллиги, ангионевротик шиш, анафилактик шок.\nМаҳаллий реакциялар: препарат вена ичига юборилганидан сўнг флебит ривожланиши мумкин. Препаратни секин (2-4 минут давомида) юбориш йўли билан ундан сақланиш мумкин; лидокаинни қўлламасдан препаратни мушак ичига юбориш оғриқли бўлади, юборилган жойда инфильтрат ҳосил бўлиши мумкин.\nцефалоспоринлар ва пенициллинларга маълум юқори сезувчанлик;\nчўкма ҳолида цефтриаксон кальций ҳосил бўлиш ҳавфи борлиги сабабли, таркибида кальций сақловчи инфузиялар билан бир вақтда қўллаш;\nгипербилирубинемияси бўлган янги туғилган чақалоқлар;\n41 ҳафталиккача (ҳомиладорлик ҳафтаси + ҳаётининг биринчи ҳафтаси) бўлган чала туғилган чақалоқлар;\nсариқлик, гипоальбуминемия ёки ацидоз билан туғилган 28 кунликкача бўлган янги туғилган чақалоқларга қўллаш мумкин эмас.\nЛидокаин эритувчи сифатида (мушак ичига инъекция қилиш учун) қўлланганида лидокаин учун қўллаш мумкин бўлмаган ҳолатларни инобатга олиш керак.\nЛицеф ва аминогликозидлар кўпчилик грамманфий бактерияларга нисбатан синергизмга эга. Бундай мажмуа оғир даражадаги ва ҳаёт учун ҳавф туғдирувчи инфекциялар (масалан, Pseudomonas aeruginosa каби қўзғатувчилар чақирган инфекциялар) ни даволашда исботини топган.\nЛицеф препаратини бир флакон ёки шприцда бошқа антибиотиклар билан аралаштириш мумкин эмас.\nБошқа цефалоспоринлар қўлланганида бўлгани каби, Лицеф препарати билан даволашда ҳам анафилактик реакциялар ривожланиши мумкинлигини инобатга олиш керак.\nПрепарат билан узоқ вақт давомида даволанганда периферик қон манзарасини мунтазам равишда равишда назорат қилиш керак.\nЛицефнинг ҳар бир граммида 3,6 ммоль натрий мавжуд. Препарат, тузнинг миқдори чекланган парҳезга риоя қилувчи беморларга қўлланганида юқоридагини эътиборга олиш керак.\nҲомиладорлик вақтида, она учун кутилган фойда ҳомила учун потенциал ҳавфдан устун бўлган ҳоллардагина Лицеф препаратини қўллаш мумкин (цефтриаксон йўлдош тўсиғи орқали ўтади).\nАвтотранспортни ҳайдаш ва механизмларни бошқариш қобилиятига Лицефни таъсир қилиши юзасидан маълумотлар мавжуд эмас. Бироқ препарат билан даволанишда бош айланиши ривожланиши мумкинлигини ёдда тутиш керак.\nПрепаратнинг дозасини ошириб юборилиши юзасидан маълумотлар мавжуд эмас.\nИнъекция учун эритма тайёрлаш учун кукун бўлган 10 флакон контур уяли ўрамда.\n15оС-25оС ҳароратда сақлансин.\nТайёр бўлган эритма 2оС-8оС ҳароратда 24 соат давомида ёки 15оС-25оС ҳароратда 6 соат давомида барқарордир.